Mto Missouri ni mto mkubwa wa Marekani na tawimto muhimu zaidi la Mississippi. Ni mto mrefu kushinda ule wa Missisippi na ni mto mrefu katika Amerika ya Kaskazini. Chanzo cha mto kipo kwenye milima ya Rocky Mountains katika jimbo la Montana. Missouri inaendelea kupita majimbo ya North Dakota, South Dakota, Iowa, Nebraska, Missouri na Kansas. Inaishia katika Missisippi karibu na mji wa Saint Louis, Missouri.


Kiisoko ni lugha ya Kiniger-Kongo nchini Nigeria inayozungumzwa na Waisoko. Mwaka wa 2001 idadi ya wasemaji wa Kiisoko imehesabiwa kuwa watu 423,000. Kufuatana na uainishaji wa lugha kwa ndani zaidi, Kiisoko iko katika kundi la Kiedoidi. lugha ya Kiisoko kwenye Multitree makala za OLAC kuhusu Kiisoko lugha ya Kiisoko katika Glottolog http://www.ethnologue.com/language/iso


Kithai ni lugha ya taifa na lugha rasmi ya nchini Thailand pamoja na kuwa lugha mama ya Wathai, kikundi kikubwa cha Thailand. Karibu watu milioni 70/75 wanazungumza lugha hii. Alfabeti ya Kithai ina herufi 44. ก ข ฃ ค ฅ ฆ ง จ ฉ ช ซ ฌ ญ ฎ ฏ ฐ ฑ ฒ ณ ด ต ถ ท ธ น บ ป ผ ฝ พ ฟ ภ ม ย ร ล ว ศ ษ ส ห ฬ อ ฮ Lugha ya Kithai ina tarakimu zake za Kithai. ๑ 1 ๒ 2 ๓ 3 ๔ 4 ๕ 5 ๖ 6 ๗ 7 ๘ 8 ๙ 9 ๐ 0 Wikiquote ina mkusanyiko wa dondoo kuhusu: Thai proverbs Thai language school Archived 5 Septemba 2009 at the Wayback Machine. Thai phrasebook at Wikivoyage Ethnologue write-up on Thai IPA and SAMPA for Thai Thai-English dictionary Thai2english.com Archived 7 Septemba 2009 at the Wayback Machine.: LEXiTRON-based Thai-English dictionary The Royal Institute Dictionary Archived 3 Machi 2009 at the Wayback Machine., official standard Thai-Thai dictionary Say Hello in the Thai Language Thai language pronunciation Archived 17 Desemba 2009 at the Wayback Machine.


Tarafa ya Gbéléban (kwa Kifaransa: Sous-préfecture de Gbéléban) ni moja kati ya Tarafa 3 za Wilaya ya Gbéléban katika Mkoa wa Kabadougou ulioko kaskazini-magharibi mwa Cote d'Ivoire . Mwaka 2014 idadi ya wakazi ilikuwa 2,569 . Makao makuu yako Gbéléban (mji). Hapa chini ni majina ya vijiji 2 vya tarafa ya Gbéléban na idadi ya wakazi mwaka 2014 : Gbahanla (252) Gbéléban (2 317)}} Côte d'Ivoire. Iliwekwa mnamo 22 Julai 2019. RGPH 2014, Répertoire des localités, Région Kabadougou. Iliwekwa mnamo 5 Agosti 2019.


Pretoria ni moja kati ya miji mikuu mitatu ya Afrika Kusini na makao makuu ya serikali. Miji mikuu mingine ni Cape Town kama makao ya Bunge na Bloemfontein kama makao ya Mahakama Kuu. Pretoria iko kaskazini mwa jimbo la Gauteng katika bonde la milima ya Magalies kwenye kimo cha m. 1,370. Umbali na Johannesburg ni km. 56. Ni sehemu ya Jiji la Tshwane. Jina la Pretoria ni la kumkumbusha jenerali wa Makaburu Andries Pretorius aliyeshinda Wazulu kwenye mapigano ya Mto wa Damu (Blood River) mwaka 1838. Kuna majadiliano kama jina la Pretoria libadilishwe pia kuwa "Tshwane". Pamoja na ofisi za serikali kuna vyuo vikuu, hasa Chuo Kikuu cha Pretoria. Chuo Kikuu cha Afrika Kusini ni chuo kikubwa cha masomo kwa njia ya barua. Pretoria ndio mji pekee wenye watu weupe (Wazungu) wengi kuliko mji wowote duniani nje ya Ulaya.


Cape Town (yaani "Mji wa rasi", kwa Kiafrikaans: Kaapstad; kwa Kixhosa: iKapa) ni mji mkubwa wa tatu wa Afrika Kusini na mmoja kati ya miji mikuu mitatu ya nchi ikiwa ni makao ya Bunge. Pia ni mji mkuu wa jimbo la Rasi Magharibi (Western Cape / Wes-Kaap). Ni sehemu ya Jiji la Cape Town. Eneo lake ni km² 1,644 lenye wakazi 2,375,910 (mwaka 2005). Jina la mji limetokana na Rasi ya Tumaini Jema iliyoko karibu na mji upande wa kusini. Cape Town ni mji ambako bahari ya Hindi hukutana na Bahari ya Atlantiki. Uko kwenye latitudo ya 33.55° S (sawa na Sydney na Buenos Aires) na longitudo ya 18.25° E. Ishara ya mji ni Mlima wa Meza unaotazama hori ya Cape Town ukitenganisha kitovu cha mji na makazi ya Cape Flats. Kitovu cha mji kiko kati ya mlima na bahari, sehemu yenye umbo kama la bakuli. Upande wa kusini iko rasi yenyewe, kama ulimi wa nchi wenye milimamilima kwa urefu wa kilomita 40. Ng'ambo ya mlima kuna tambarare ya Cape Flats na hapo ni sehemu maskini zaidi za mji zenye wakazi wengi.


Himalaya ni safu ya milima kunjamano katika Asia, upande wa kaskazini wa Uhindi. Ng'ambo ya pili ni nyanda za juu za Tibet (Uchina). Himalaya ina milima mikubwa duniani. Milima 14 mirefu kabisa ya dunia iko Himalaya. Milima yote iliyofika mita elfu nane juu ya usawa wa bahari iko katika safu ya Himalaya: Everest (m 8,848), Nepal - Tibet, Asia K2 (m 8,611), Pakistan - Xinjiang, Uchina, Asia Kangchenjunga (m 8,586), Nepal - India, Asia Lhotse (m 8,511), Nepal - Tibet, Asia Makalu (m 8,463), Nepal - Tibet, Asia Cho Oyu (m 8,188), Nepal - Tibet, Asia Dhaulagiri (m 8,167), Nepal, Asia Manaslu (m 8,163), Nepal, Asia Nanga Parbat (m 8,125), Pakistan, Asia Annapurna (m 8,091), Nepal, Asia Gasherbrum I (m 8,080), Pakistan - Xinjiang, Uchina, Asia Shishapangma (m 8,012), Tibet, Asia Ndani ya milima hii ya Himalaya kuna sehemu ambayo ni ya tatu duniani kwa kuwa na sehemu kubwa yenye barafu na theluji baada ya Antaktika na Aktiki.


Manila ni mji mkuu wa Ufilipino kwenye kisiwa cha Luzon kando la Hori ya Manila. Pamoja na miji 16 mingine ni sehemu ya mkoa wa jiji la Metro Manila. Mji una wakazi milioni 1.6 na rundiko la mji wote takriban milioni 15. Wikimedia Commons ina media kuhusu: Manila


Karakeçili ni mji na wilaya iliopo Mkoani Kırıkkale kwenye kanda ya Anatolia ya Kati huko nchini Uturuki.


Delice ni mji na wilaya iliopo Mkoani Kırıkkale kwenye kanda ya Anatolia ya Kati huko nchini Uturuki.


Raga (ing. rugby) ni jina la mchezo wa mpira unaochezewa kwa namna mbalimbali. Rugby ilianzishwa nchini Uingereza sambamba na mpira wa miguu Wakati wa karne ya 19. American Football imezaliwa kutoka kwa rugby ya Kiingereza. Shabaha ya mchezo ni kubeba au kukanyaga mpira kupitia timu ya wapinzani hadi goli na kuuingiza kwenye goli juu ya mti wa kulala. Mpira una umbo la duaradufu. Timu mbili ambazo kwa kawaida huwa na wachezaji 15 zinashindana. Mpira unaweza kushikwa kwa mkono; kuna rukhsa kuupa kwa mchezaji mwingine au kuutupa nyuma. Lakini kuutupa mbele ni kosa ndogo unaofuatwa na tendo la "scrum". Hapo mpira unawekwa chini na wachezaji 8 wa kila timu wanashikamana na kusukumana hadi mchezaji mmoja anaweza kushika tena mpira. Kuna rukhsa kumzuia mchezaji na kumwangusha kwa kumshika nyuma ya msari wa mabega. Tendo hili linaitwa "tackle". Akianguka china anapaswa kuachana na mpira. Wakati mchezaji analala chini wengine hawaruhusiwi kushika mpira kwa mikono. Scrum Mpira wa rugby Goli Tackle Timu ya rugby ya Cote d'Ivoire


Cadillac (linatamkwa / kadilaki /; jina rasmi: Cadillac Motor Car Division) ni mgawanyiko wa kampuni iliyo na makao makuu huko Marekani (U.S. Motors (GM)) ni kampuni ya uuzaji na usambazaji wa magari ya anasa duniani kote. Masoko yake makuu ni Marekani, Canada na China, lakini magari ya Cadillac yanapatikana katika masoko 34 ya ziada duniani kote. Kihistoria, magari ya Cadillac daima yamefanyika mahali juu ya uwanja wa kifahari ndani ya Umoja wa Mataifa. Mwaka wa 2016, mauzo ya U.S. Cadillac ilikuwa ya magari 170,006,na mauzo yake ya kimataifa yalikuwa magari 308,692.


Nchi ya Kieuskara ni jimbo la kujitawala (kwa Kihispania: comunidade autónoma) la Hispania, upande wa kaskazini. Wikimedia Commons ina media kuhusu: Nchi ya Kieuskara


Majigambo ni masimulizi ya kujigamba/kujitapa/kujisifu kwa mtu kuhusu matendo ya kishujaa aliyoyatenda katika maisha yake. Majigambo hayo husimuliwa kwa lugha ya kishairi na masimulizi yake huambatana na vitendo vya anayejigamba. Majigambo hujulikana pia kama "Kivugo". Majigambo hufanyika pindi mtu anapokuwa amefanya jambo kubwa la kishujaa kama vile: kuua simba, kuua adui, kulima shamba kubwa n.k. Jamii nyingi, hufanya sanaa hii kwa lengo la kujengana ari katika mambo mbalimbali yanayojitokeza katika maisha yetu ya kila siku.


Angel Correa (amezaliwa Rosario huko Argentina tarehe 3 Machi 1995) ni mchezaji wa mpira wa miguu anayecheza timu ya taifa ya Argentina na klabu ya Atletico Madrid huko Hispania. Nafasi yake ya uchezaji ni mshambuliaji anayecheza winga wa kushoto.


Ligue 1 pia huitwa Ligue 1 Conforama kwa sababu za udhamini na Conforama, ni ligi ya soka la Ufaransa kwa klabu za soka za wanaume. Ligue 1 ina vilabu 20 na inafanya kazi ya kukuza mfumo wa vijana wa Ufaransa unaoitwa Ligue 2. Ligue 1 ni moja kati ya ligi za juu za kimataifa, kwa sasa ni nafasi ya tano katika bara la Ulaya nyuma ya La Liga ya Hispania, Ligi Kuu ya Uingereza EPL, Serie A ya Italia na Bundesliga ya Ujerumani.


Lango la Historia | Lango la Biografia | Karibuni | Orodha ya Miaka ◄ | Karne ya 16 | Karne ya 17 | Karne ya 18 | ► ◄ | Miaka ya 1660 | Miaka ya 1670 | Miaka ya 1680 | Miaka ya 1690 | Miaka ya 1700 | Miaka ya 1710 | Miaka ya 1720 | ► ◄◄ | ◄ | 1688 | 1689 | 1690 | 1691 | 1692 | 1693 | 1694 | 1695 | 1696 | ► | ►► Makala hii inahusu mwaka 1692 BK (Baada ya Kristo). Wikimedia Commons ina media kuhusu: 1692


Injili ya Mathayo ni kitabu cha kwanza katika orodha ya vitabu vya Agano Jipya katika Biblia ya Kikristo. Huhesabiwa kati ya Injili Ndugu pamoja na Marko na Luka, kwa sababu inafanana nazo kwa kiasi kikubwa; hasa inatumia asilimia 80 ya maandiko ya mwinjili Marko. Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu. Katika matoleo ya Biblia kichwa cha kitabu ni "Injili kama ilivyoandikwa na Mathayo" lakini kichwa hiki si sehemu ya toleo asili la Kigiriki. Ingawa Injili yenyewe haimtaji mwandishi wake, kuanzia Papias (mnamo mwaka 130) Mtume Mathayo ametajwa kama mwandishi wa misemo ya Yesu Kristo kwa lugha ya Kiebrania. Wataalamu wanajadili kiasi gani maandishi yake yamechangia Injili hii jinsi ilivyo. Wakati wa kutolewa unaaminiwa na wataalamu wengi wa kisasa ilikuwa kati ya mwaka 80 na 90, yaani baada ya hekalu la Yerusalemu kubomolewa, tena baada ya Wayahudi kuwatenga wenzao waliomuamini Yesu. Mathayo anakazia kuwa Yesu wa Nazareti ndiye Masiya aliyetangazwa na manabii wa Agano la Kale. Kwa sababu hiyo Mathayo anaripoti maneno ya Agano la Kale mara kwa mara ili kuthibitishwa yametimia katika maisha ya Yesu.


Quảng Ninh ni mkoa wa Vietnam. Mji mkuu ni Hạ Long. Eneo lake ni 6,102.4 km². Mwaka 2009 wakazi 1,144,988 walihesabiwa. Mikoa ya Vietnam Tovuti rasmi


Urano au Uranos (kwa Kigiriki Οὐρανός, ouranos) alikuwa mungu wa mbingu katika dini ya Ugiriki ya Kale. Mama yake alikuwa mungu wa kwanza Gaya ambaye ni ardhi yenyewe. Baadaye alianza kuzaliana na mamake kizazi cha pili cha miungu katika Mitholojia ya Kigiriki: kati hao kundi walioitwa Watitani. Kutoka wale Titani ni mdogo wao Kronos aliyempindua baba na kuwa mkuu wa miungu hadi mwenyewe alipopinduliwa na Zeu. Analingana na Caelus katika dini ya Roma ya Kale. Jina la mungu huyu lilichaguliwa katika karne ya 19 kuitaja sayari ya saba Uranus baada ya sayari hii kugunduliwa na mwanafalaki Herschel kwa kutumia mitambo ya kisasa ya wakati wake.


Utamaduni ni jinsi binadamu anavyokabili maisha katika mazingira yake. Hiyo inajumlisha ujuzi, imani, sanaa, maadili, sheria, desturi n.k. ambavyo mtu anajipatia kama mwanajamii. Kama sifa maalumu ya binadamu, inayomtofautisha na wanyama, utamaduni ni suala la msingi katika anthropolojia, ukihusisha yale yote yanayopokezwa katika jamii fulani, kama vile lugha inayounganisha watu wanaohusika nao, fasihi, mafungamano, ndoa, michezo, ibada, sayansi na teknolojia. Utamaduni ulioendelea unaitwa pia "ustaarabu". Kila utamaduni unabadilikabadilika mfululizo: ndani ya watu husika, baadhi wanachangia na kuunga mkono mabadiliko, wakati wengine wanayakataa. Ujuzi mpya na teknolojia, pamoja na mahitaji ya uchumi, ni kati ya mambo yanayosukuma zaidi kubadili kiasi fulani utamaduni. Neno la Kilatini lenye maana ya utamaduni ni Cultura ambalo lina usuli wake katika neno colere, linalomaanisha "kulima, kustawisha". Neno hili linafafanuliwa namna nyingi. Kwa mfano, mwaka 1952, Alfred Kroeber na Clyde Kluckhohn walikusanya orodha ya vijelezi 164 vya neno hilo katika kazi yao: Culture:a Critical Review of Concepts and Definitions.


Katerina Benincasa wa Siena (Siena, Italia, 25 Machi 1347 - Roma, Italia, 29 Aprili 1380) alikuwa mwanamke mwenye vipaji na karama za pekee aliyemfuata tangu ujanani Yesu Kristo katika familia ya kiroho iliyoanzishwa na Dominiko Guzman. Ingawa hakusoma, alishika nafasi muhimu katika historia ya Kanisa, akisababisha wongofu na urekebisho, na katika historia ya Italia, akileta amani wakati wa vita na fujo nyingi za siasa. Anaheshimiwa na Kanisa Katoliki kama mtakatifu bikira na mwalimu wa Kanisa. Kutokana na umuhimu wake katika historia ya Kanisa na ya jamii ni msimamizi (pamoja na wengine) wa Italia (kwa uamuzi wa Papa Pius XII mwaka 1939) na wa Ulaya (kwa uamuzi wa Papa Yohane Paulo II mwaka 1999). Sikukuu yake inaadhimishwa kila mwaka tarehe 29 Aprili. Katerina alizaliwa Siena (Italia) kama mtoto wa 24 kati ya 25 wa Jacopo Benincasa na Lapa Piagenti (au Piacenti). Pacha wake Giovanna (kitindamimba) aliishi miezi tu. Mwaka uliofuata (1348) Siena na Ulaya kwa jumla zilipatwa na tauni iliyopunguza sana idadi ya watu.


Hii ni orodha ya nchi za Afrika kulingana na idadi ya watu (makadirio ya Umoja wa Mataifa kwa mwaka 2017). Misri yote imejumuishwa, ingawa sehemu ya eneo la Misri inapatikana Asia. Saint Helena, ikiwa imekaribiana sana na Afrika, imejumuishwa pia. Pamoja na Zanzibar Pamoja na visiwa vya Agalega, Rodrigues na Cargados Carajos Pamoja na visiwa vya Ascension na Tristan da Cunha Orodha ya nchi kufuatana na wakazi Orodha ya nchi za Afrika kulingana na msongamano wa watu Orodha ya nchi za Afrika kulingana na pato la taifa Demografia ya Afrika


Sima Qian (Kichina:司马迁) alikuwa mtaalamu wa historia wakati wa nasaba ya Han chini ya Kaisari Wu. Alizaliwa mjiniXia Yang (katika jimbo la leo la Shaanxi. Babake Sima Tan alikuwa mwanahistoria pia. Anatazamiwa kama "baba wa historia ya China" kwa sababu aliandika historia ya kwanza ya taifa lake alipojumlisha miaka 2000 kuanzia "Kaisari wa Manjano" hadi Kaisari Wu wa nasaba ya Han. Kitabu hiki kimekuwa msingi kwa wanahistoria wote wa China waliomfuata hadi leo. Sima Qian alipofikia umri wa miaka 10 aliweza kusoma vitabu vilivyoandikwa kwa alama za mwandiko wa Kichina. Alipofikia umri wa miaka 20 alisafiri pande nyingi za China na kutembelea mahali pengi mashuhuri. Mnamo mwaka 108 KK baada ya kifo cha babake alipewa cheo cha mwanahistoria rasmi wa milki ya Han. mnamo mwaka 104 KK alihariri matengenezo ya kalenda ya China. mwaka 99 KK Sima Qian alishtakiwa kwenye mahakama ya Kaisari kwa sababu alimtetea jenerali Li Ling aliyewahi kushindwa vitani dhidi ya makabila ya kaskazini-magharibi. Kaisari Wu alikasirika na Sima Qian alihukumiwa kufa lakini kwa nafasi ya kulipa faini kubwa. Alishindwa kulipa akakubali ahdabu badala ya hasi. baada ya kupokea adhabu watu welimtegemea ya kwamba angejiua jinsi ilivyokuwa kawaida kwa watu wenye cheo walioadhibiwa hivyo.


Shaka Samvat ni kalenda rasmi ya kitaifa nchini Uhindi inayotumiwa huko pamoja na kalenda ya Gregori. Kalenda ilianzishwa mwaka 1957 baada ya uhuru wa Uhindi kwa lengo la kuunda kalenda ya kitaifa inayosaidia kuunganisha nchi hii kubwa. Kalenda ilitungwa na kamati iliyochungulia zaidi ya kalenda 30 tofauti zilizowahi kutumiwa katika sehemu na tamaduni mbalimbali za Uhindini. Ni kalenda ya jua na muundo wake unafanana na kalenda ya Kiajemi jinsi inavyotumiwa nchini Iran. Hesabu ya miaka inaanza mwaka 78 BK. Kwa hiyo mwaka 2014 katika hesabu ya Gregori unalingana na mwaka 1936–1937 wa Shaka Samvat. Mwaka huwa na siku 365 na kugawiwa kwa miezi 12. Kila mwaka wa nne ni mwaka mrefu wa siku 366. Miezi ya kwanza huwa na siku 31, mengine siku 30. Mwezi wa kwanza (Chaitra) una siku 30 ila katika mwaka mrefu siku 31. Mwaka huanza Machi 22 wa kalenda ya Gregori ambayo ni siku ya usawa wa mchana na usiku. Menginevyo utaratibu wa miaka mirefu unafuata Kalenda ya Gregori Isipokuwa mwaka mrefu ambako siku a kwanza ni Machi 21 Calendars and their History (by L.E. Doggett) Archived 1 Aprili 2004 at the Wayback Machine.


Ziwa Aral (kwa Kikazakhi: Арал теңізі Aral tengizi, kwa Kiuzbeki: Orol dengizi, kwa Kirusi: Аральскοе мοре Aralskoye more) ni ziwa la Asia ya Kati, mpakani mwa Kazakhstan na Uzbekistan. Hadi mwaka 1960 lilikuwa na eneo la maji la km² 68,000, lakini limepungua hadi kubaki na km² 17,160 pekee mwaka 2004. Tangu 1987 kupungua kwa maji kulisababisha ugawaji wa ziwa katika sehemu mbili upande wa kaskazini na upande wa kusini ambazo haziunganiki tena. Mito mikubwa inayoingia na kubeba maji yake ni Amu Darya na Syr Darya na mito hii ilitumiwa katika mipango ya Umoja wa Kisovyeti kwa umwagiliaji wa mashamba makubwa ya pamba na mazao mengine. Miradi hiyo iliyoanzishwa katika mazingira yabisi iliendelea kwa miaka 30 hivi hadi kushindikana; maji yamepotea kwa wingi mashambani na katika mifereji kutokana na usimbishaji na kusababisha kupungua kwa mazao. Kiasi cha chumvi ardhini kiliongezeka sana jinsi ilivyo mara nyingi katika miradi ya umwagiliaji ya nchi za joto na kumaliza rutuba ya udongo. Ziwa halikupokea tena kiasi chake cha maji, hivyo likapungua. Sehemu kubwa za eneo la ziwa la awali zimekuwa jangwa. Maji yaliyobaki yameharibika kutokana na majitaka ya viwanda na mbolea nyingi iliyosukumwa kutoka mashamba mitoni halafu ziwani.


Roboti ni mashine, haswa moja inayoweza kusanifishwa na kompyuta, inayotekeleza shughuli peke yake bila kuendeshwa na binadamu. Kuna tofauti kati ya nchi na nchi kuhusu kiwango na ugumu wa shughuli zinazotekelezwa ili mashine iweze kuitwa "roboti". Roboti zinaweza kuongozwa na kifaa cha kudhibiti nje au udhibiti unaweza kupachikwa ndani. Roboti zinaweza kujengwa kwa umbo la mwanadamu, lakini roboti nyingi ni mashine iliyoundwa kufanya kazi bila kujali urembo. Asili ya jina roboti ni lugha ya Kicheki na maana yake ni "mfanyakazi". Kwa Kicheki, kama lugha za Kislavoni nyingine, "robota" inamaanisha kazi. Mwandishi Josef Čapek mnamo 1920 aliandika tamthilia inayosimulia hadithi za viumbe wanaotengenezwa kama wafanyakazi. Alitafuta jina kwao, mwanzoni alitumia "labori" kwa kutumia neno la Kilatini, lakini kaka alimshauri kutumia neno lenye maana hiyohiyo ya Kicheki ikawa "roboti". Tangu karne nyingi kuna watu waliowaza uundaji wa viumbe ambavyo vitengenezwe na binadamu na kutekeleza kazi zake. Kuna hadithi za Wayahudi wa Ulaya ya kati ambako uundaji wa kiumbe cha "Golem" unasimuliwa na kazi yake ilikuwa kumsaidia rabi wa mji wa Praha mwenye vipaji vya kutenda miujiza.


Makala hii ina dalili ya kutungwa kwa kutegemea programu ya kompyuta kama "google translation" au "wikimedia special:content translation" bila masahihisho ya kutosha. Watumiaji wanaombwa kuchunguza lugha, viungo na muundo wake tena. Wakiridhika na hali yake wanaweza kuondoa kigezo hiki kinachoonekana kwenye dirisha la kuhariri juu ya matini ya makala kwa alama za {{tafsiri kompyuta}} . Uhandisi wa vifaa vya umeme, au uhandisi wa umeme, ni nidhamu ya uhandisi wa Umeme ambayohuzingatia vipengele vya umeme vya non linear na vyenye nguvu (kama vifaa vya semiconductor, hasa transistors, diodes na mizunguko jumuishi) kuunda nyaya za umeme, vifaa, microprocessors, microcontrollers na mifumo mingine. Nidhamu pia inaunda vipengele vya umeme vya kawaida, kwa kawaida kulingana na bodi za mzunguko zilizochapishwa. Electroniki ni uwanja mdogo ndani ya somo la kitaaluma la uhandisi wa umeme lakini inaashiria eneo pana la uhandisi linalofunika sehemu ndogo kama vile umeme wa analogia, umeme wa umeme, mifumo iliyoingia na umeme.


Lugo ni mji wa mkoa wa Emilia-Romagna, Italia Kaskazini wenye wakazi 32,062 (sensa ya mwaka 2011). Orodha ya miji ya Italia


Nabii Yeremia (kwa Kiebrania יִרְמְיָהוּ, Yirməyāhū) ni mmojawapo kati ya manabii wakubwa wa Israeli ambao Biblia inatunza kitabu cha ujumbe wao pamoja na habari za maisha yao. Tangu kale anaheshimiwa kama mtakatifu. Sikukuu yake huadhimishwa tarehe 1 Mei. Mtu mpole sana, aliitwa na Mungu akiwa bado kijana, akapewa kazi ngumu ya kutabiri maangamizi ya Yerusalemu viongozi wasipoacha siasa yao ili kumtegemea Mungu tu. Habari zake zinapatikana katika kitabu chake, ingawa humo hazikupangwa kitarehe. Toka mwanzo Yeremia alitaka kukataa wito wa unabii, na hata baadaye akafikia hatua ya kukata tamaa alipodhulumiwa. Lakini Mungu alimuita kwa mpango wa milele, Yeremia asiweze kukataa (15:10-21; 20:7-18). Katika muda wa utume wake (626-585 hivi K.K.) kipindi kizuri ni kile tu ambacho mfalme Yosia alifanya urekebisho (622-609 K.K.). Kipindi hicho mji mkuu wa Ashuru uliangamizwa alivyotabiri kwa furaha nabii Nahumu (612 hivi K.K.). Lakini kisha kufa Yosia mambo yakaharibika haraka sana, ikambidi Yeremia awakaripie wafalme na wananchi wasifanye dini kisingizio cha kuendelea na maovu badala ya kutubu (7:1-15; 19:1-13). Aliwakaripia vilevile manabii wa uongo waliotumainisha watu bure (20:1-6).


Yordani (pia: Jordan, Jordani; kwa Kiarabu; الأردنّ "al-urdun") ni ufalme wa Kiarabu katika Mashariki ya Kati. Jina la nchi limetokana na mto Yordani ambao ni mpaka wake upande wa magharibi na Israel na eneo la Palestina ya leo. Jina rasmi ni Ufalme wa Kihashemi wa Yordani (kwa Kiarabu: المملكة الأردنية الهاشمية ) kutokana na familia ya kifalme. Imepakana na Syria, Iraq, Saudi Arabia, Palestina na Israeli. Ina pwani fupi kwenye Ghuba ya Aqaba ya Bahari ya Shamu. Mji mkuu ni Amman. Sehemu kubwa ya nchi ni jangwa. Nchi ya sasa ilianzishwa kwa jina la "Transjordan" (ng'ambo ya mto Yordani) kama sehemu ya eneo la Palestina lililotawaliwa na Uingereza kwa niaba ya Shirikisho la Mataifa baada ya mwaka 1918. Waingereza waliamua kutenganisha eneo hilo na Palestina upande wa magharibi wa mto Yordani na kuiweka tangu mwaka 1921 chini ya mamlaka ya Abdullah bin al-Husayn wa familia ya Wahashemi aliyekuwa mtoto wa Sharif wa Makka wa mwisho kabla ya mji huu kutwaliwa na Wasaudi. Kwa hatua hiyo Uingereza ililenga kuimarisha uhusiano wake na makabila ya Waarabu wa jangwa.


Katika sayansi ya tarakilishi, kiwiano (kwa Kiingereza: modem, kifupi cha "kifaa cha mawasiliano kitumikacho kati ya kompyuta na simu") ni kifaa kinachotohoa data ili inaweza kutumwa kwa tarakilishi nyingine. Kiwiano ni chombo kinatumika kati ya tarakilishi mbili. Petzell, M. (2005). Expanding the Swahili vocabulary. Africa & Asia, 5, 85-107.


Wafipa ni kabila la watu wa Tanzania wanaoishi katika Mkoa wa Rukwa, hasa katika wilaya za Sumbawanga na Nkansi. Lugha yao ni Kifipa. Hapo awali, miaka ya 1880, waliongozwa na Mtemi Kapufi wa Nkansi. Historia na Utamaduni wa Wapimbwe - Peter Mgawe


.]] James David Rodriguez Rubio (amezaliwa 12 Julai 1991), mtaalamu wa mpira wa miguu ambaye anacheza kama kiungo na mshambuliaji au winga kwa klabu ya Ujerumani Bayern Munich kwa mkopo akitokea Real Madrid, Yeye kama mmoja ya wachezaji bora wa kizazi chake. Husifiwa kwa ujuzi wake mbinu, maono na kupanga mchezo, na mara nyingi hujulikana kama mrithi kamili wa Carlos Valderrama. James akawa maalumu katika Ulaya wakati wake katika Porto, kushinda vikombe kadhaa na tuzo binafsi wakati wa miaka yake mitatu katika klabu. Mwaka 2014, james akinunuliwa kutoka AS Monaco na Real Madrid kwa ada ya uhamisho wa € milioni 80, na kumfanya kuwa mmoja ya wachezaji ghali katika mpira wa miguu. Alianza kazi yake ya kimataifa na timu ya chini ya miaka 20 ya Colombia ambayo ilishinda mashindano ya Toulon ya 2011.na Yeye kuwa nahodha wa timu ya U-20 wakati wa Kombe la dunia 2011 FIFA U-20. Kutokana na utendaji wake katika mashindano, mara kwa mara aliitwa katika kikosi cha mwandamizi na umri wa miaka 20. Alicheza katika FIFA2014 Kombe la dunia ambapo alishinda kiatu cha dhahabu kama mfungaji bora na alikuwa sehemu ya timu ya nyota wote.


Rafiki ni mtu ambaye unamwamini kwenye maisha yako ya kila siku. Rafiki ndiye anayeweza kukusaidia au kuacha kukusaidia maana yeye ndiye mwenye kujua siri zako. Hivyo rafiki pia anaweza akawa ndiye adui wako. Mtu ukiwa na rafiki hutakiwi kumshirikisha kila jambo. Ingawa kuna aina nyingi za urafiki, ambazo baadhi yake zinaweza kutofautiana. Rafiki anatakiwa awe na upendo, fadhili, wema, ushujaa, uaminifu, uelewa, huruma, imani na uwezo wa kujitegemea, kuelezea hisia za wengine kwa wengine. Mtoto pia anaelewa kuwa urafiki katika utoto wake huelekea zaidi kwa maeneo kama vile shughuli za kawaida, ukaribu wa kimwili na matarajio ya pamoja. Urafiki wao hutoa fursa ya kucheza na kufanya maagizo ya kibinafsi. Watoto wengi wanaelezea urafiki katika mambo kama vile kugawana, na watoto wana uwezekano mkubwa wa kushirikiana na mtu anayemfikiria kuwa rafiki. Kama watoto wanapokua, wanafahamu zaidi wengine. Wanapata uwezo wa kuhisi na marafiki zao, na kufurahia kucheza katika vikundi.


Bombwe ni sanaa ya urembo wa kuchora mwilini, kama kuchora kwa hina na kuchora kwa piko, sanaa hii hutumika zaidi na wanawake. Tanning Tattoo. ttattoo.com. Iliwekwa mnamo February 23, 2015.


Picha:Masjid Nabawi. Medina, Saudi Arabia.jpg Madina (pia: Medina; Kiarabu: المدينة المنورة madinat-ul-munawwara - mji ulioangazwa) ni mji wa Saudia ya magharibi takriban 320 km kaskazini ya Makka. Inaheshimiwa na kutembelewa na Waislamu kwa sababu ni mahali pa kuzikwa kwa Mtume Muhammad. Madina ina wakazi mnamo 900,000. Jina asilia ya mji lilikuwa Yathrib. Neno "madina" lamaanisha "mji". Madina ina nafasi muhimu katika imani ya Kiislamu. Kufuatana na mapokeo ya Kiislamu Muhammad alifika hapa mwaka 622 kwa njia ya hijra alipoondoka Makka kwa sababu ya upinzani dhidi yake. Yathrib alipokelewa vizuri na kuwa kiongozi wa kisiasa pamoja na kiongozi wa kiroho. Jina la "madinat-un-Nabii" (mji wa Mtume) lilianza kutumiwa. Kwa kawaida huhesabiwa kuwa mji mtakatifu wa pili katika Uislamu baada ya Makka. Hapa kuna msikiti wa Mtume penye kaburi la Muhammad kwenye mahali panapoaminiwa ni mahali pa nyumba yake alikoaga dunia. Kando lake kuna makaburi ya wenzake Muhammad. Mji huu ni marufuku kwa wasio Waislamu wasiingie sawa na Makka.


Mbiringani, mbilingani au mbilinganya (Solanum melongena) hupandwa sana katika panda za tropiki na nusutropiki au ndani ya nyumba za vioo katika nchi za baridi. Matunda yake, mabiringani, ni meusi-zambarau, pengine kijani au kijani na zambarau. Ua Biringani Biringani lililovunwa Biringani lililokatika


Pinnipedia ni jina la kisayansi la familia ya juu iliyo na sili, simba-bahari, sili-manyoya na walarasi ndani yake. Familia ya juu Pinnipedia Familia Odobenidae Walarasi, Odobenus rosmarus (Walrus) Familia Otariidae Jenasi Arctocephalus Sili-manyoya wa Antaktiki, A. gazella (Antarctic Fur Seal) Sili-manyoya wa Gwadalupe, A. townsendi (Guadalupe Fur Seal) Sili-manyoya wa Juan Fernandez, A. philippii (Juan Fernández Fur Seal) Sili-manyoya wa Galapagos, A. galapagoensis (Galápagos Fur Seal) Sili-manyoya Kahawia, A. pusillus (Brown Fur Seal) Sili-manyoya wa Afrika Kusini, A. pusillus pusillus (South African Fur Seal) Sili-manyoya wa Australia, A. pusillus doriferus (Australian Fur Seal) Sili-manyoya wa Nyuzilandi, A. forsteri (Australasian Fur Seal) Sili-manyoya wa Antaktiki ya Chini, A. tropicalis (Subantarctic Fur Seal) Sili-manyoya wa Amerika ya Kusini, A. australis (South American Fur Seal) Jenasi Callorhinus Dubu-bahari, C. ursinus (Northern Fur Seal) Jenasi Eumetopias Simba-bahari Kaskazi, E. jubatus (Steller Sea Lion) Jenasi Neophoca Simba-bahari wa Australia, N. cinerea (Australian Sea Lion) Jenasi Otaria Simba-bahari wa Amerika ya Kusini, O. flavescens (South American Sea Lion) Jenasi Phocarctos Simba-bahari wa Nyuzilandi, P. hookeri (New Zealand Sea Lion) Jenasi Zalophus Simba-bahari wa Kalifornia, Z. californianus (California Sea Lion) Simba-bahari wa Japani, Z. japonicus† (1950) (Japanese Sea Lion)


Oregon ni jimbo la Marekani upande wa magharibi-kazkazini ya nchi. Iko kwenye pwani la Pasifiki. Mji mkuu ni Salem na Portland ni mji mkubwa. Impekana na Washington, Idaho, Nevada na California. Jimbo lina wakazi wapatao 3,790,060 (2008) wanaokalia katika eneo la kilomita za mraba zipatazo 255,026. Mlima Hood ni mlima mkubwa katika Oregon. Miji muhimu baada ya Portland ni Eugene, Astoria, Medford na Bend. Commonwealth of Oregon Official Website Wikimedia Commons ina media kuhusu: Oregon


Mvua ni matone ya maji yanayoanguka chini kutoka mawingu angani. Mvua ni aina ya usimbishaji. Kama matone yafikia kipenyo cha zaidi ya milimita 0.5 huitwa mvua. Kama matone ni madogo zaidi kunaitwa manyonyota. Mgongoni mwa ardhi mvua imetapaka kisawasawa. Asili ya mvua ni mvuke wa maji katika angahewa. Kiasi cha mvuke hewani kutajwa kama gramu za maji kwa kilogramu ya hewa. Kiasi cha unyevu (yaani maji) katika angahewa huitwa unyevuanga. Uwezo wa hewa kushika unyevuanga hutegemea halijoto ya hewa. Hewa baridi ina uwezo mdogo kutunza unyevu ndani yake, kiasi kinaongezeka kadiri halijoto iko juu zaidi. Pale ambapo hewa inafikia hali ya kushiba unyewu unaanza kutonesha yaani matone kutokea. Wakati matone yanafikia kiwango fulani cha uzito yanaanza kuanguka chini yaani mvua inaanza kunyesha. Steve Kempler (2009). Parameter information page. NASA Goddard Space Flight Center. Jalada kutoka ya awali juu ya November 26, 2007. Iliwekwa mnamo 2008-12-27. Mark Stoelinga (2005-09-12). Atmospheric Thermodynamics. University of Washington, 80. Retrieved on 2010-01-30.


George Denis Patrick Carlin (amezaliwa tar. 12 Mei 1937) ni mwigizaji wa filamu na mchekeshaji kutoka nchini Marekani. George Carlin at the Internet Movie Database


. Mto Aire ni mto mkubwa katika Yorkshire, Uingereza 71 miles (114 km) Sehemu ya mto huu una mtaro unaojulikana kama njia ya maji ya Aire na Calder. Aire ni moja ya mito kuu Uingereza na hupitia katika maeneo yenye idadi kubwa ya wakazi nchini Uingereza, ambayo ni Yorkshire Magharibi. Huanzia katika Malham Tarn na kupitia hadiMalham Cove (Aire kuu), karibu na Malham, katika Kaskazini Yorkshire na hupitia pia Gargrave na Skipton. Baada ya Cononley, mto huu huingia Yorkshire Magharibi ambapo hupitia katika maeneo ya viwanda Keighley, Bingley, Saltaire, Shipley, kisha hupitia Leeds, katika vijiji vya Swillington na Woodlesford. Katika Castleford ni mkutanbo wa Aire na Calder; upande wa chini wa mkutano huu kulikuwa na ford ambapo barabara ya kale ya Uingereza, ilitumika na kurekebishwa na Warumi, kuvukia kuelekea kaskazini York. Mto huingia tena kaskazini Yorkshire karibu na Knottingley na sehemu uyake ya chini inaunda mpaka kati ya Kaskazini Yorkshire na Mashariki ya Riding Yorkshire. Mto Aire huingia ndani ya mto Ouse katika Airmyn, 'myn' kuwa neno la zamani la Kiingereza la ' kinywa cha mto'.


Tarehe 12 Septemba ni siku ya 255 ya mwaka (ya 256 katika miaka mirefu). Mpaka uishe zinabaki siku 110. 1974 - Kaisari Haile Selassie wa Ethiopia anapinduliwa na wanajeshi wa DERG 1797 - Mtakatifu Emilia wa Vialar, bikira wa Ufaransa 1902 - Marya Zaturenska, mshairi kutoka Marekani 1930 - Akira Suzuki, mshindi wa Tuzo ya Nobel ya Kemia mwaka wa 2010 1949 - Jeremy Cronin, mwandishi wa Afrika Kusini 1960 - Musalia Mudavadi, mwanasiasa wa Kenya 1362 - Papa Innocent VI 1941 - Hans Spemann, mshindi wa Tuzo ya Nobel ya Tiba mwaka wa 1935 1977- Robert Lowell, mshairi kutoka Marekani 1977 - Steve Biko, mwanasiasa kutoka Afrika Kusini (aliuawa na mapolisi) 1981 - Eugenio Montale, mshindi wa Tuzo ya Nobel ya Fasihi mwaka wa 1975 2003 - Johnny Cash, mwanamuziki kutoka Marekani 2013 - Otto Sander, mwigizaji wa filamu kutoka Ujerumani 2015 - Frank D. Gilroy, mwandishi kutoka Marekani Wakristo wengi, wakifuata mapokeo ya Roma, huadhimisha kumbukumbu ya Jina takatifu la Maria na za watakatifu Autonomo, Kronide, Leonsi na Serapioni, Gwido wa Anderlecht, Fransisko Ch'oe Kyong-hwan n.k. Wikimedia Commons ina media kuhusu: Septemba 12 BBC: On This Day On this day in Canada Archived 2012-12-09 at Archive.today


Historia ya Lesotho inahusu eneo la Kusini mwa Afrika ambalo wakazi wake leo wanaunda Ufalme wa Lesotho. Wakazi wa kwanza huaminiwa kuwa wawindaji wa jamii ya Wasani. Katika karne za kwanza BK walifika wahamiaji Wabantu wenye ujuzi wa kilimo na uhunzi. Lesotho ya sasa ilianza kupatikana mwaka 1822 chini ya chifu Moshoeshoe I aliyeungana na makabila mengine dhidi ya Shaka Zulu (1818-1828). Baadaye nchi iliathiriwa na mahusiano na Waingereza na Makaburu wa . Koloni la Rasi (leo Afrika Kusini), yakiwemo mapigano ya mara kwa mara. Wamisionari walioalikwa na Moshoeshoe I walianza kuandika na kuchapa kwa lugha ya Kisotho kati ya miaka 1837 na 1855. Mwaka 1867 nchi ikawa chini ya malkia wa Uingereza kwa jina la Basutoland lakini mwaka 1869, Waingereza waliwaachia Makaburu nusu ya eneo la Basutoland. Uhuru ulipatikana tena mwaka 1966, na nchi ikaitwa ufalme wa Lesotho.


Gary James Cahill (/ keɪhɪl / alizaliwa 19 Desemba 1985) ni mchezaji wa kitaalamu wa Uingereza ambaye anacheza kama kituo cha klabu ya Ligi Kuu ya Chelsea na timu ya taifa ya Uingereza. Cahill ni nahodha wa Chelsea na makamu wa nahodha wa Uingereza. Cahill alianza kazi yake kucheza kwa mfumo wa vijana wa AFR Dronfield huko Derbyshire. Mwaka 2000, alijiunga na Aston Villa Academy na kuendelea na maendeleo yake. Mwaka 2004, alijiunga na Burnley kwenye mkopo wa muda mrefu, ambapo alifanya vizuri kabla ya kurudi Aston Villa mara yake ya kwanza. Baadaye, alijiunga na klabu ya mji wa Sheffield United kwa mpango wa mkopo wa miezi mitatu. Tarehe =30 Januari 2008, alijiunga na Bolton Wanderers kwa wastani wa =£ 5,000,000. Cahill alifanya vizuri kwa Bolton kupitia miaka hiyo, akiimarisha nafasi katika timu ya kwanza. Alifanya maonyesho ✓130 ya ligi na alifunga mabao {13} ya ligi ya Bolton. Mnamo Januari 2012, Cahill alisaini Chelsea kwa wastani wa £ 7 milioni. Cahill alishinda Ligi ya Mabingwa ya UEFA na Kombe la FA katika msimu wake wa kwanza huko Chelsea, na alishinda UEFAEuropa League, Kombe la Ligi Kuu.


Kinewar ni lugha ya Kisino-Tibeti nchini Nepal na Uhindi inayozungumzwa na Wanewar. Mwaka wa 2011 idadi ya wasemaji wa Kinewar nchini Nepal imehesabiwa kuwa watu 847,000. Pia kuna wasemaji 14,000 nchini Uhindi (2007). Kufuatana na uainishaji wa lugha, Kinewar iko katika kundi la Kihimalayan. lugha ya Kinewar kwenye Multitree makala za OLAC kuhusu Kinewar lugha ya Kinewar katika Glottolog lugha ya Kinewar kwenye Ethnologue


Kimadura ni lugha ya Kiaustronesia nchini Indonesia inayozungumzwa na Wamadura kwenye visiwa vya Madura, Sapudi na Java. Mwaka wa 2000 idadi ya wasemaji wa Kimadura nchini Indonesia imehesabiwa kuwa watu 6,770,000. Pia kuna wasemaji 900 nchini Singapuri. Kufuatana na uainishaji wa lugha kwa ndani zaidi, Kimadura iko katika kundi la Kimadura yenyewe. lugha ya Kimadura kwenye Multitree makala za OLAC kuhusu Kimadura lugha ya Kimadura katika Glottolog lugha ya Kimadura kwenye Ethnologue


Kituva ni lugha ya Kiturki nchini Urusi, Mongolia na Uchina inayozungumzwa na Watuva. Mwaka wa 2010 idadi ya wasemaji wa Kituva nchini Urusi imehesabiwa kuwa watu 254,000. Pia kuna wasemaji 27,000 nchini Mongolia (1993) na 2400 nchini Uchina (1999). Kufuatana na uainishaji wa lugha, Kituva iko katika kundi la Kiturki ya Kaskazini. lugha ya Kituva kwenye Multitree makala za OLAC kuhusu Kituva lugha ya Kituva katika Glottolog lugha ya Kituva kwenye Ethnologue


Lombardia ni mkoa wa Italia. Ndio mkoa wenye watu wengi zaidi. Unaongoza kwa utajiri kati ya mikoa yote ya Ulaya. Mji mkuu wake ni Milano. Mikoa ya Italia (Kiitalia) Tovuti rasmi


Tikhon wa Moscow (kwa Kirusi: Тихон Московский; jina la awali: Василий Иванович Беллавин, Vasily Ivanovich Bellavin; Klin, 31 Januari 1865 – Moscow, 7 Aprili 1925) alikuwa mmonaki, halafu askofu wa Kanisa la Kiorthodoksi la Urusi. Tarehe 5 Novemba 1917 alichaguliwa kuwa Patriarki wa 11 wa Moscow na Urusi wote, wa kwanza baada ya miaka 300 ya Kanisa hilo kuongozwa na Sinodi tu. Mwaka 1989 alitangazwa na Kanisa lake kuwa mtakatifu, na anaheshimiwa hivyo na Waanglikana wa Marekani pia, alikowahi kufanya kazi ya umisionari. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Biography of St. Tikhon Archived 18 Novemba 2005 at the Wayback Machine. by the Orthodox Church in America St Tikhon the Patriarch of Moscow, and Enlightener of North America Orthodox icon and synaxarion. Glorification of St Tikhon, the Apostle to America Orthodox Icon of St. Tikhon with scenes from his life Patriarch Tikhon's Ordeal, Moscow's Cathedral of Christ the Savior, 244-266 Archived 2 Mei 2014 at the Wayback Machine. Fall of Tikon article from Time Magazine, 12 May 1923.


Katika utarakilishi, uonyesho wa fuwelemaji ((pia: zinzo fuwelemaji; kwa Kiingereza: liquid crystal display) ni uonyesho wa paneli bapa unaotumia sifa bainifu za fuwelemaji kutokeza picha. Uonyesho wa fuwelemaj ni aina mojawapo ya uonyesho. ISTILAHI ZA KISWAHILI CHA KOMPYUTA – Mwalimu Wa Kiswahili (en-US). Jalada kutoka ya awali juu ya 2020-04-21. Iliwekwa mnamo 2020-12-14. Kiputiputi, O. (2011). Kamusi sanifu ya kompyuta. Taasisi ya Taaluma za Kiswahili, Chuo Kikuu cha Dar es Salaam, K.602. Makala hii kuhusu teknolojia ni fupi mno. Unaweza kuipanua kwa kusaidia Wikipedia kuongezea habari juu yake.


Arnold Schwarzenegger (amezaliwa tar. 30 Julai 1947 nchini Austria) ni mwigizaji wa filamu na mwanasiasa aliyekuwa gavana wa jimbo la California nchini Marekani tangu 2003 hadi Januari 2011. Arnold anaishi mjini Los Angeles, California. Schwarzenegger alielekea nchi Marekani mnamo mwaka wa 1968 na kisha baadaye akawa mwigizaji wa filamu. Ameigiza filamu nyingi tu, ikiwemo ile ya The Terminator na nyingine nyingi tu. Mnamo mwaka wa 2003, pale Bw. Gray Davis alipoondoka madarakani, Schwarzenegger akashinda kiti cha kuwa Gavana wa California akarudishwa mwaka 2007. Schwarzenegger ameoana na Bi. Maria Shriver. Kabla ya kuwa mwigizaji, kwanza alikuwa Mnyanyua Vyuma. Kwa kigezo hicho akafanikiwa kushinda mashindano ya Mr. Universum kwa takriban mara saba. Kigezo:IMDb Arnold Schwarzenegger Bodybuilding Gallery (Gallery of Arnold Schwarzenegger's Competitive Years) Wikimedia Commons ina media kuhusu: Arnold Schwarzenegger


Umedi ilikuwa nchi na milki ya kihistoria na sehemu kubwa ya eneo lake lilikuwa ndani ya Uajemi ya magharibi ya leo. Kiasili ni jina linalojumlisha makabila mbalimbali yaliyofika katika Iran ya leo mnamo mwaka 2500 KK. Mnamo mwaka 600 KK Wafalme wa Umedi waliweza kupanua milki yao na kutawala sehemu kubwa za Mashariki ya Kati. Mwaka 539 KK milki yao ilitwaliwa na Koreshi Mkuu na kuendelea kama sehemu ya milki ya Uajemi. Wafalme wakuu wa Uajemi waliendelea kama "wafalme wa Waajemi na Wamedi" na hivyo jina la Umedi na Wamedi linapatikana mara kadkhaa katika maandiko ya Biblia ya Kiebrania. Mwanahistoria Strabo wa Ugiriki ya Kale alisema ya kwamba Kimedi na lugha nyingine za Kiajemi zinafanana. "Jina la Ariana linataja maeneo zaidi kuliko Uajemi na Umedi, lakini pia Baktria na Sogdia upande wa kaskazini; maana hao wote huzungumza takriban lugha moja ingawa kuna tofauti ndogo za kieneo." Strabo, Jiografia 15.8


Kibondei ni lugha ya Kibantu nchini Tanzania inayozungumzwa na Wabondei. Mwaka wa 2000 idadi ya wasemaji wa Kibondei imehesabiwa kuwa watu 50,000. Kufuatana na uainishaji wa lugha za Kibantu wa Malcolm Guthrie Kibondei iko katika kundi la G20. lugha ya Kibondei kwenye Multitree makala za OLAC kuhusu Kibondei lugha ya Kibondei katika Glottolog http://www.ethnologue.com/language/bou http://www.african.gu.se/tanzania/weblinks.html Archived 4 Oktoba 2006 at the Wayback Machine. http://www.linguistics.berkeley.edu/CBOLD/Docs/TLS.html (tovuti hiyo ina msamiati wa Kibondei) Maho, Jouni & Bonny Sands. 2002. The languages of Tanzania: a bibliography. (Orientalia et africana gothoburgensia, no 17.) Göteborg: Acta Universitatis Gothoburgensis. Pp ix, 428. ISBN 91-7346-454-6 Kitabu hiki kinataja marejeo mengine kama: Meinhof, Carl. 1906. Linguistische Studien in Ostafrika, VIII: Bondei. Mitteilungen des Seminars für orientalische Sprachen, 9 (III. Abt.), uk 278-284. Sangai, G. R. Williams. 1963. Dictionary of native plant names in the Bondei, Shambaa and Zigua languages, with their English and botanical equivalents. Cyclostyled. Nairobi: East African Herbarium. Kurasa 132.


Bombomu (au: bunduki ya mtombo; bunduki ya rashasha; kwa Kiingereza Machine gun) ni silaha ya moto kubwa kiasi inayofyatulia haraka risasi nyingi za mfululizo kutoka kwenye mkanda wa risasi muda wote kiwashio cha silaha inashikwa hadi akiba ya ramia imekwisha, kwa kawaida kwa kiwango cha raundi 300 kwa dakika au zaidi. Akiba ya ramia imo ama katika chemba yake au ramia zimepangwa katika ukanda unaopita kwenye bombomu. Bombomu ndogu hubebwa na askari mmoja lakini modeli nzito kiasi huhitaji watu wawili hadi watatu. Bombomu ndogo zaidi huitwa bunduki ya nusu mtombo, hutumiwa kama silaha ya kawaida ya askari, lakini hutumia ramia za bastola. Ni nyepesi, hailengi mbali sana na kusudi lake ni mapigano dhidi adui aliye karibu. Bombomu kubwa zaidi hubebwa tena wa watu, hufungwa juu ya gari au magurudumu huitwa mzinga wa bombomu. Hutumiwa pia kwenye manowari na boti za kijeshi, halafu kwenye ndege za kijeshi. Tofauti na hizo, bunduki za shambulio, silaha za risasi, bastola au vidogo vinaweza kuwa na uwezo wa moto wa moja kwa moja, lakini si kwa ajili ya moto unaoendelea.


Kwa elementi na metali angalia Risasi (metali) Risasi ni gimba dogo la metali linalorushwa kutoka kasiba ya bunduki. Mara nyingi risasi hutengenezwa kwa plumbi yaani metali inayoitwa pia "risasi". Jina la metali imekuwa jina kwa ajili ya silaha. Zamani risasi zilitengenezwa kwa kwa kutumia plumbi pekee. Bunduki za zamani kama gobori ziliweza kurusha hata vipande vya mawe au vipande vidogo vya metali yoyote. Risasi ilipendezwa kutokana na uzito wake ulioipeleka mbali zaidi na kwa nguvu zaidi; pia ni metali inayoyeyushwa kirahisi kwa kutumia joto kidogo kuliko metali nyingine. Hivyo askari mwenye gobori alitengeneza risasi kwa ajili ya bunduki yake kabla ya kila mapigano. Kwa kazi hii askari alikuwa na kifaa alimomwaga risasi iliyoyeyuka ikatoka kwa umbo la tufe. Alibeba baruti yake katika chupa, kumwaga kiasi cha baruti katika silaha, kuongeza risasi juu yake na kukandamiza yote kwa fimbo ndefu ndani ya kasiba ya silaha, halafu kuipashia moto kupitia shimo ndogo kando la kasiba. Baadaye risasi zilifungwa katika karatasi pamoja na kiasi cha baruti kwa kila matumizi ya silaha. Hii ilikuwa ramia ya kwanza na askari alipaswa kufungua ramia kwa meno yake, kumwaga baruti katika bunduki na kuongeza risasi juu yake.


Jessica Marie Alba (alizaliwa 28 Aprili 1981) ni mwigizaji na mfanyabiashara wa Marekani. Alianza maonyesho yake ya televisheni na filamu akiwa na umri wa miaka 13 katika Camp Nowhere na The Secret World of Alex Mack mnamo mwaka 1994, na alipata umaarufu akiwa na umri wa miaka 19 kama kiongozi, mwigizaji wa kipindi cha televisheni cha Dark Angel (2000-2002), ambapo alipata uteuzi wa Golden Globe. "UPI Almanac for Wednesday, April 28, 2021", United Press International, April 28, 2021. "... actor Jessica Alba in 1981 (age 40)..."  O'Connor, Clare. How Jessica Alba Built A $1 Billion Company, And $200 Million Fortune, Selling Parents Peace Of Mind. Roiz, Jessica Lucia (May 22, 2015). Jessica Alba Opens Up On Being A Successful Businesswoman. Latin Times. Leahey, Colleen (September 27, 2012). 10 Most Powerful Women Entrepreneurs. Fortune. Jessica Alba (en).


Apollo 11 ilikuwa chombo cha angani cha kwanza kufikisha watu kwenye Mwezi. Hii yote ilifanywa na NASA (Mamlaka ya Marekani ya Usafiri wa Anga). Kilirushwa angani mnamo 16 Julai 1969 kikibeba wanaanga watatu Neil Armstrong, Buzz Aldrin na Michael Collins. Chombo chenyewe kilikuwa na sehemu au vitengo tofauti Kitengo cha dambra (command module) penye vifaa vya kuendesha injini, usukani na sehemu walipokaa wanaanga wakati wa safari Kitengo cha huduma (service module) penye injini, matangi ya fueli na oksijeni, vifaa vya mawasiliano Kitengo cha feri ya mwezi yaani chombo cha kufikisha wanaanga wawili kwenye uso wa mwezi na kuwarudisha baadaye kwenye moduli ya jukwaa Sehemu ya jukwaa pekee ilikuwa na oksijeni na shinikizo la hewa kama duniani na hapa wananga waliweza kukaa bila kuvaa suti za anga. Baada ya kufika kwenye obiti ya kuzunguka mwezi, Amstrong na Aldrin waliingia katika feri iliyotenganishwa sasa na jukwaa na kufika mwezini. Mnamo 20 Julai 1969 Armstrong na Aldrin walikuwa wanadamu wa kwanza kutua kwenye Mwezi wakati Collins akibaki kwenye obiti karibu na mwezi. Baada ya masaa 22 feri iliruka tena na kuwarudisha kwenye moduli ya jukwaa.


IUCN ni kifupisho cha International Union for the Conservation of Nature yaani Umoja wa Kimataifa wa Kulinda Uasilia. Makao makuu yako Geneva, Uswisi. Wikimedia Commons ina media kuhusu: IUCN Official website Review of the 2008 Red List of Threatened Species Archived 10 Agosti 2010 at the Wayback Machine. IUCN publications Netherlands Commission for Environmental Assessment IUCN Rights-Based Approach to Conservation portal


Wimbo wa Taifa kwa kawaida ni wimbo (wakati mwingine pia musiki maalumu bila uimbaji) ulioteuliwa na serikali au kwa njia ya sheria na kutumiwa wakati wa nafasi maalumu kama alama au ishara ya taifa, nchi dola na kadhalika. Matumizi yake mara nyingi hufanana na matumizi ya bendera la taifa. Nyimbo za taifa zilianza kuwa kawaida katika karne ya 19 katika madola ya Ulaya zikaenea polepole kote duniani pamoja na wazo la "utaifa".


Frederick McFeely "Fred" Rogers (20 Machi, 1928 - 27 Februari 2003) alikuwa mwigizaji wa filamu na mchekeshaji kutoka nchini Marekani. Fred Rogers kwenye Internet Movie Database


Onejiru (jina lake halisi ni Pielina Wanjiru Schindler) ni mwimbaji wa jazi nchini Ujerumani. Alizaliwa nchini Kenya na kuhamia Ujerumani alipokuwa kijana. Pielina Wanjiru Schindler alilelewa huko Wanne-Eickel nchini Ujerumani, ambapo uzoefu wake wa kuimba muziki ulianza katika kwaya ya wasichana na kwenye masomo ya ballet. Mwanzoni mwa shughuli zake za Uimbaji akijulikana kama Onejiru, alijiunga na kundi la Helge Schneider band Fighters. Onejiro aliimba kwenye albamu Jan Delay, Sam Ragga Band [[:de:Sam Ragga Band|] (Loktown Hi-Life, 2003) na Matthias Arfmann. Albamu ya "Prophets of Profit" ilizinduliwa mwaka 2006.Onejiru ni mwanachama Sisters Keepers kikundi cha wanamuziki wa kike, na waliingia katika "maandamano ya kijinsia" na kuimba "pamoja", walipata nafasi ya 14 katika Bundesvision Song Contest 2008, Rhine ya Kaskazini-Westphalia. "Onejiru", Wikipedia (in English), 2021-11-22, retrieved 2022-02-17  The formation of the circle of friends - Friends of Umoja. (de). Sam Ragga Band (2003-01-13). Loktown Hi-Life. Wea International (Warner). Matthias Arfmann Presents Ballet Jeunesse (Limited Edition).


Kemerovo Oblast ni jina la kutaja mkoa ulioko nchini Russia. Mji mkuu wake ni Kemerovo. Orodha ya mikoa ya Urusi (Kirusi) Tovuti rasmi Archived 25 Septemba 2016 at the Wayback Machine.


Saratov Oblast ni mkoa ulioko nchini Russia. Mji mkuu wake ni Saratov. Orodha ya mikoa ya Urusi (Kirusi) Tovuti rasmi


Kaluga Oblast ni jina la kutaja mkoa ulioko nchini Russia. Mji mkuu wake ni Kaluga. Orodha ya mikoa ya Urusi (Kirusi) Tovuti rasmi


Halfeti ni mji na wilaya iliopo katika Mkoa wa Şanlıurfa kwenye kanda ya Kusinimashariki mwa Anatolia huko nchini Uturuki.


Alois Maria wa Montfort (Montfort-sur-Meu, Ufaransa, 31 Januari 1673 - Saint-Laurent-sur-Sèvre, 28 Aprili 1716) Alikuwa padri maarufu kwa mahubiri na maandishi yake, ambayo mpaka leo yanazidi kuathiri Kanisa Katoliki hasa upande wa heshima kwa Bikira Maria katika maisha ya kiroho. Ni mwanzilishi wa mashirika matatu ya kitawa: Shirika la Maria, Mabinti wa Hekima na Mabruda wa Mt. Gabriel. Alitangazwa na Papa Leo XIII kuwa mwenye heri mwaka 1888, halafu Papa Pius XII. alimtangazwa mtakatifu mwaka 1947. Sikukuu yake huadhimishwa tarehe ya kifo chake. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Mt. Louis-Marie Grignon wa Montfort – tafsiri ya A. Nyenza, B.F. – ed. Mabratha wa Montfort wa Mt. Gabriel Tanzania -2000 Vitabu vyake de Montfort, St. Louis. Preparation for Total Consecration according to the Method of St. Louis de Montfort. Bay Shore NY: Montfort Publications, 2001. de Montfort, St. Louis-Marie Grignion. True Devotion to Mary. translated by Mark L. Jacobson, Aventine Press, 2007 (ISBN 1593304706). de Montfort, St. Louis.


Wakelti walikuwa watu wa kundi kubwa la makabila ya Ulaya katika Zama za Kale. Jina linatokana na taarifa za Wagiriki wa Kale, waliowaita Κέλτοι Keltoi au Γαλάται Galatai, na za Waroma wa Kale waliowaita Celti. Wenyewe hawakuacha maandishi, kwa hiyo haijulikani kama walikuwa na jina la kujiita kwa jumla. Walitumia lugha za karibu. Leo hii wasemaji wasio wengi wa lugha hizo wamebaki Uingereza, Eire na Ufaransa ambao ni wasemaji wa Kibretoni, Kicornwall, Kiwelisi na Kigaelic. Pamoja na hayo, wataalamu wa akiolojia wametambua mabaki ya kufanana ambayo yanahesabiwa kuwa ya Wakelti kutokana na makaburi, makazi, vifaa vya ufinyanzi, mapambo ya silaha na kadhalika yanayoruhusu kuelewa uenezi wao, hata kama hakuna taarifa za kimaandishi ya majirani. Kutokana na makaburi yaliyochunguzwa huko Hallstadt / Austria, jina la "utamaduni wa Hallstatt" likabuniwa. Wakubwa wa utamaduni huo walizikwa pamoja na silaha zao zilizochongwa na kupambwa kwa namna ya pekee na aina hizi za vifaa makaburini zimetambuliwa pia mahali pengine. Taarifa zaidi zinapatikana katika maandiko ya Wagiriki na Waroma wa Kale waliofanya biashara na makabila ya Wakelti na kupambana nao katika vita.


Thomas Seymour alikuwa ndugu wa malkia wa Uingereza, Jane Seymour ambaye alikuwa mke wa tatu wa Mfalme Henry VIII na mama wa Edward VI. Pia alikuwa mume wa nne wa Catherine Parr ambaye alikuwa mke wa sita na wa mwisho wa Henry VIII. Hata hivyo, labda anajulikana zaidi kwa ushawishi wake katika maisha ya Malkia Elizabeth I. Thomas alikuwa mwana wa Sir John Seymour na Margaret Wentworth. Alikuwa ndugu mdogo wa Edward Seymour, Duke wa kwanza wa Somerset (1500-1552). Alikulia katika Wulfhall, nyumba ya familia ya Seymour, huko Wiltshire, kata iliyo kusini magharibi mwa Uingereza. Seymours walikuwa familia ya gentry ya nchi, ambao, kama wamiliki wengi wa haki za kibinadamu.


Amaury Nolasco (Amaury Nolasco Garrido amezaliwa tar. 24 Desemba 1970) ni mwigizaji anayejulikana sana kwa kuigiza kama Fernando Sucre kwenye tamthiliya Prison Break. Nolasco alizaliwa Puerto Rico, aliposoma baiolojia muda wote katika chuo cha Puerto Rico ili aje kuwa daktari. Kwa ufupi hakuwa na mpango wa kuja kuwa muigizaji. Baada ya kufanya shughuli ndogondogo za uigizaji, Nolasco alihamia New York, ambapo alipata mafunzo katika American British Dramatic Arts. Rafiki wa utotoni wa Nolasco ni Jorge Posada, walikutana darasa la kwanza. Alifanya kazi kama kwenye klabu moja Los Angeles kama mhudumu. Punde tu, Nolasco alishiriki katika tamthiliya kadhaa kama vile Arli$$, Crime Scene Investigation na ER. Alishiriki kwa mara ya kwanza kwenye filamu kama Orange Julius kwenye 2 Fast 2 Furious ya Universal. Baadae akashirikia kama Bernie Mac kwenye Mr. 3000. Pia amecheza kwenye baadhi ya tamthilya na filamu kama George Lopez, CSI: NY na Benchwarmers. Ameuza sura kwenye Mind of Mencia, Aprili 29, 2007. Nolasco ameigiza kwenye filamu Transformers iliyoachiwa kwenye majira ya joto 2007. Lakini amefanya vizauri zaidi na kujitambulisha zaidi baada ya akuigiza kwenye tamthilia Prison Break ya FOX Network.


Üsküdar ni mji na wilaya iliopo katika Mkoa wa Istanbul kwenye kanda ya Marmara huko nchini Uturuki.


Smolensk Oblast ni jina la kutaja mkoa ulioko nchini Russia. Mji mkuu wake ni Smolensk. Orodha ya mikoa ya Urusi (Kirusi) (Kiingereza) Tovuti rasmi


BMW AG ni kampuni ya Ujerumani inayozalisha magari na pikipiki, na ilikuwa ikizalisha injini za ndege mpaka mwaka 1945. Kampuni hiyo ilianzishwa mwaka wa 1916 na makao makuu yake yako Munich, Bavaria. BMW inazalisha magari nchini Ujerumani, Brazil, China, India, Afrika Kusini na Marekani. Mwaka 2015, BMW walikuwa watengenezaji wa magari namba kumi na mbili duniani, na walizalisha magari 2,279,503. Familia ya Quandt ni wahisa wa muda mrefu wa kampuni hiyo, na hisa zilizobaki zinazotokana na kuelea kwa umma.


Tarehe 8 Februari ni siku ya thelathini na tisa ya mwaka. Mpaka uishe zinabaki siku 326 (327 katika miaka mirefu). 1716 - Dawit III anatangazwa kuwa mfalme mkuu wa Uhabeshi kwa jina la Adbar Sagad 1720 - Sakuramachi, Mfalme Mkuu wa 115 wa Japani (1735-1747) 1911 - Elizabeth Bishop, mshairi kutoka Marekani 1924 - Lisel Mueller, mshairi kutoka Marekani 1941 - Nick Nolte, mwigizaji wa filamu kutoka Marekani 1537 - Mtakatifu Jeromu Emilian, padre kutoka Italia 1725 - Tsar Peter I wa Urusi 1918 - Louis Renault, mwanasheria Mfaransa, na mshindi wa Tuzo ya Nobel ya Amani mwaka wa 1907 1936 - Charles Curtis, Kaimu Rais wa Marekani 1947 - Mtakatifu Yosefina Bakhita, bikira aliyewahi kuwa mtumwa kutoka Sudan 1957 - Walther Bothe, mshindi wa Tuzo ya Nobel ya Fizikia mwaka wa 1954 1975 - Robert Robinson, mshindi wa Tuzo ya Nobel ya Kemia mwaka wa 1947 1979 - Dennis Gabor, mshindi wa Tuzo ya Nobel ya Fizikia mwaka wa 1971 1998 - Halldor Laxness, mshindi wa Tuzo ya Nobel ya Fasihi mwaka wa 1955 Wakristo wengi, wakifuata mapokeo ya Roma, huadhimisha kumbukumbu za watakatifu Jeromu Emiliani, Yosefina Bakhita, Kointa, Invensyo, Wamonaki wafiadini wa Konstantinopoli, Honorati wa Milano, Paulo wa Verdun, Stefano wa Grandmont n.k. Wikimedia Commons ina media kuhusu: 8 Februari BBC: On This Day On This Day in Canada[dead link]


Swansea ni mji wa Welisi (Ufalme wa Muungano) wenye wakazi 214,300 (2011). Wikimedia Commons ina media kuhusu: Swansea


Kiaramu ni mojawapo kati ya lugha za Kisemiti ambazo zinapangwa kati ya lugha za Afrika-Asia pamoja na Kiebrania na nyinginezo. Inatumika tangu miaka 3,000 iliyopita. Ndiyo lugha aliyoitumia Yesu pamoja na Wayahudi wengi wa wakati wake. Sehemu chache za Biblia ziliandikwa kwa lugha hiyo wakati ilipokuwa imeenea zaidi kwenye Mashariki ya Kati hata Kiaramu cha Kale kikawa lugha rasmi ya utawala katika Milki ya Uajemi. Baada ya Aleksander Mkuu wasemaji wa Kiaramu walitawaliwa na watu wa ustaarabu wa Kigiriki. Katika miji mikubwa Kigiriki kilikuwa lugha kuu. Baada ya uenezaji wa Ukristo lugha hiyo iliendelea ikajulikana zaidi kama "Kisiria". Hata baada ya uenezi wa Uislamu Kisiria kiliendelea kupanuka na vitabu vingi viliandikwa kwa lugha hiyo. Hata hivyo polepole wasemaji wengi wa Kisiria walianza kutumia Kiarabu, hasa wale waliogeukia Uislamu. Pamoja na hayo watu 445,000 hivi wanaitumia hata leo, hasa nchini Syria, Iraq na Uturuki. Karibu wote ni Wakristo. (Kiingereza) [1] (Kiingereza) Comprehensive Aramaic Lexicon Archived 14 Mei 2011 at the Wayback Machine. — ya Hebrew Union College, Cincinnati (Kiingereza) Klabu ya Vijana wa Kanisa Katoliki la Kisiria (Kiingereza) Tovuti ya utafiti ya Kiisraeli Archived 11 Mei 2008 at the Wayback Machine.


Vietnam Airlines ni kampuni ya ndege ya taifa ya Vietnam yenye makao makuu jijini Hanoi. Kampuni hii ilianza kufanya kazi zake mwaka 1996 baada ya kuvunjika kwa Tong cong ty hang khong Vietnam kulikopelekea kuvunjika kwa "Hang hang khong Vietnam". Hivi sasa kampuni hii inatoa huduma barani Asia, Ulaya na Australia. Kampuni hii ina safari nyingi za ndege nje ya Asia kuliko kampuni yoyote barani Asia. Kampuni hii ilikuwa ikimilikiwa asilimia 100 na serikali ya Kenya mpaka mwaka 1996. Airline Membership. International Air Transport Association. Jalada kutoka ya awali juu ya 2012-05-01. Iliwekwa mnamo 1 Mei 2012. Vietnam Airlines – Details and Fleet History. Planespotters.net (19 Machi 2012). Iliwekwa mnamo 1 Mei 2012. Dong, Ha. "Second southern international airport has $8bln price tag", Thanhniennews.com, 20 Desemba 2006. Retrieved on 1 Mei 2012. Archived from the original on 2012-05-01.  Cite error: Invalid <ref> tag; no text was provided for refs named About Us "Vietnam Airlines có chủ tịch mới", 24 Mei 2011. Retrieved on 15 Desemba 2011. (Vietnamese)  Vietnam Airlines Board of Directors. Bloomberg Businessweek. Jalada kutoka ya awali juu ya 2012-05-01.


Kilubu ni lugha ya Kiaustronesia nchini Indonesia inayozungumzwa na Walubu kwenye kisiwa cha Sumatra. Mwaka wa 1981 idadi ya wasemaji wa Kilubu imehesabiwa kuwa watu 30,000. Kufuatana na uainishaji wa lugha kwa ndani zaidi, Kilubu iko katika kundi la Kimalayiki. lugha ya Kilubu kwenye Multitree makala za OLAC kuhusu Kilubu lugha ya Kilubu katika Glottolog lugha ya Kilubu kwenye Ethnologue


Gabrieli (kwa Kiebrania גַּבְרִיאֵל|Gavri'el|Gaḇrîʼēl, Mungu ni nguvu yangu; kwa Kiarabu جبريل, Jibrīl au جبرائيل Jibrāʾīl) ni malaika aliyetumwa na Mungu kuleta ujumbe wa pekee katika dini zinazotaka kufuata imani ya Abrahamu. Kwa sababu hiyo Wakatoliki wanamheshimu kama malaika mkuu pamoja na malaika Mikaeli na malaika Rafaeli, hasa tarehe 29 Septemba. Wakristo wengine pia wanamheshimu kwa kupasha habari ya kutungwa kwa Yohane Mbatizaji, halafu kwa Yesu inavyosimuliwa na Injili ya Luka. Waislamu pia wanamheshimu kwa ajili hiyo na kwa kumletea Mtume Muhammad ufunuo wa Kurani. Kwa mara ya kwanza jina lake liliandikwa katika kitabu cha Danieli. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Martyrologium Romanum Sikukuu ya Kianglikana huitwa “Michael na Malaika Wote” (kwa Kiingereza Michael and All Angels). 1:5 Wakati Herode alipokuwa mfalme wa Yudea, kulikuwa na kuhani mmoja jina lake Zakaria, wa kikundi cha Abia. Mke wake alikuwa anaitwa Elisabeti, naye alikuwa wa ukoo wa kuhani Aroni. 6 Wote wawili walikuwa wanyofu mbele ya Mungu, wakiishi kwa kufuata amri na maagizo yote ya Bwana bila lawama.


Grace Alele-Williams (alizaliwa Warri, Delta State, 16 Desemba,1932 - 25 Machi, 2022) ni mwalimu aliyeandika historia kwa kuwa mwanamke wa kwanza Mnigeria kuwa Makamu wa Chansela wa Chuo Kikuu cha Benin. Alikuwa pia mwanamke wa kwanza Mnigeria kupata shahada ya Uzamivu. Yeye pia ni profesa wa Elimu ya Hisabati. Grace Alele-Williams alisomea Shule ya Serikali, Warri, and Queen's College, Lagos. Alisomea Chuo Kikuu cha Ibadan (kwa sasa University of Ibadan). Alipata shahada ya uzamili katika Hisabati wakati alifundisha Queen's School, Ede, kule Osun State mwaka wa 1957 na shahada ya Ph.D katika Elimu ya Hisabati kwenye Chuo Kikuu cha Chicago (Marekani) mnamo mwaka wa 1963. Aliandika historia kama mwanamke wa kwanza wa Nigeria kupewa shahada ya udaktari. Alirudi Nigeria kwa kazi baada ya miaka kadhaa katika Chuo Kikuu cha Ibadan kabla ya kujiunga na Chuo Kikuu cha Lagos mnamo 1965. Kazi yake ya Ualimu ilianzia Queen's School, Ede, Osun State, alipokuwa mwalimu wa Hisabati kutoka mwaka wa 1954 hadi 1957. Aliondoka kwenda Chuo Kikuu cha Vermont kuwa msaidizi wa kuhitimu shahada na baadaye kuwa profesa msaidizi.


Katika utarakilishi, ugandamuzi (kwa Kiingereza: data decompression) ni mfumo wa ongezeko la biti ya hati ya tarakimu. Kahigi, K. K. (2007). Ujanibishaji wa Office 2003 na Windows XP kwa Kiswahili Sanifu. Kioo cha Lugha, 5(1).


Kitsou ni lugha ya Kiaustronesia nchini Taiwan inayozungumzwa na Watsou. Mwaka wa 2002 idadi ya wasemaji wa Kitsou imehesabiwa kuwa watu 2130. Kufuatana na uainishaji wa lugha kwa ndani zaidi, Kitsou iko katika kundi lake lenyewe la Kitsouiki. lugha ya Kitsou kwenye Multitree makala za OLAC kuhusu Kitsou lugha ya Kitsou katika Glottolog lugha ya Kitsou kwenye Ethnologue


Makala hii ina dalili ya kutungwa kwa kutegemea programu ya kompyuta kama "google translation" au "wikimedia special:content translation" bila masahihisho ya kutosha. Watumiaji wanaombwa kuchunguza lugha, viungo na muundo wake tena. Wakiridhika na hali yake wanaweza kuondoa kigezo hiki kinachoonekana kwenye dirisha la kuhariri juu ya matini ya makala kwa alama za {{tafsiri kompyuta}} . Katika takwimu, Kati (kwa Kiingereza "median") ni thamani x inayogawanyika mara mbili sampuli ya data. Kati ni kipimo cha mwelekeo wa kati. Kwa mfano, katika sampuli ya data hii 1,2,3,5,7,8,9,11,12,15,18,27,30 kati ni 9. Ili mtafute kati kwa lugha ya programu ya takwimu R mandike : > SampuliYangu<- c(7, 4, 3, 6, 9, 2, 9, 13, 9, 9) > median(SampuliYangu) [1] 8 Saleh, A. M. E., & Ehsanes, M. (2001). An introduction to probability and statistics. Wiley. Peck, R., Olsen, C., & Devore, J. L. (2015). Introduction to statistics and data analysis.


Recep Tayyip Erdoğan (amezaliwa 26 Februari 1954) ni mwanasiasa wa Kituruki anayehudumu kama Rais wa 12 na wa sasa wa Uturuki. Hapo awali aliwahi kuwa Waziri Mkuu wa Uturuki kutoka mwaka 2003 hadi 2014.


Kilahu ni lugha ya Kisino-Tibeti nchini Uchina, Myanmar, Laos, Vietnam na Uthai inayozungumzwa na Walahu. Mwaka wa 2007 idadi ya wasemaji wa Kilahu imehesabiwa kuwa watu 280,000 nchini Uchina. Pia kuna wasemaji 200,000 nchini Myanmar (2012), 32,000 nchini Uthai (2001), 8700 nchini Laos (1995) na 9650 nchini Vietnam (2009). Kufuatana na uainishaji wa lugha, Kilahu iko katika kundi la Kingwi. lugha ya Kilahu kwenye Multitree makala za OLAC kuhusu Kilahu lugha ya Kilahu katika Glottolog lugha ya Kilahu kwenye Ethnologue


Wanyamapochi ni wanyama wa ngeli ya chini Marsupialia ambao wanazaa wadogo wao katika hali changa sana yaani baada ya muda mfupi wa mimba. Baada ya kuzaa wanaendelea kubeba wadogo ndani ya pochi au mbeleko ya ngozi iliyopo nje ya mwili juu ya tumbo. Humo kuna maziwa ambako wadogo wanaweza kunywa ilhali wanatunzwa vizuri na kukaa joto. Kadri wadogo wanavyokua wanaanza kutazama mazingira kutoka mbeleko na pia wanaanza kutembea nje wakirudi tena mbelekoni hadi wamefika umri wa kutosha wanaondoka. Spishi zilizo nyingi ziko Australia na visiwa vya karibu kama Nyugini. Nyingine zinatokea Amerika ya Kusini. Wanyamapochi wanaojulikana zaidi ni kangaruu. Dasyuromorphia Dasyuridae: Dasiuri, Kwolu, Shetani wa Tasmania Myrmecobiidae: Mlasisimizi-pochi †Thylacinidae: Chui wa Tasmania Didelphimorphia: Oposomu Diprotodontia Burramyidae: Posomu vibete Hypsiprymnodontidae: Kangaruu-panya zabadi Macropodidae: Kangaruu Petauridae: Posomu warukaji Phalangeridae: Kusikusi, Posomu Phascolarctidae: Koala Potoroidae: Betongi, Kangaruu-panya, Potoruu Pseudocheiridae: Posomu mkia-mviringo Tarsipedidae: Posomu-asali Vombatidae: Wombati Microbiotheria: Kolokolo Notoryctemorphia: Fuko-pochi Paucituberculata: Oposumu-kirukanjia Peramelemorphia: Bandikuti, Bilbi Kwolu madoa Shetani wa Tasmania Mlasisimizi-pochi Chui wa Tasmania Oposomu wa kawaida Posomu kibete mashariki Kangaruu-panya zabadi Kangaruu na ndama wake Posomu mrukaji sukari Kusikusi-ardhi Posomu mkia-brashi kaskazi Koala Betongi wa Tasmania Kangaruu-panya Potoruu pua-ndefu Posomu mkia-mviringo wa kawaida Wombati wa kawaida Kolokolo Fuko-pochi Oposomu-kirukanjia wa Tate Bandikuti-milia mashariki Wikimedia Commons ina media kuhusu: Mnyamapochi


Elizabeth Blackburn (amezaliwa 26 Novemba, 1948) ni mwanabiolojia kutoka nchi ya Australia. Baada ya kupokea ushahada wake wa tatu akahamia Marekani. Hasa alichunguza vimeng'enya vya telomeri. Mwaka wa 2009, pamoja na Carol Greider na Jack Szostak, alikuwa mshindi wa Tuzo ya Nobel ya Tiba.


Njia ya bomba (kwa Kiingereza: pipeline) ni mfumo wa kusafirisha vimiminika kama mafuta ya petroli au gesi hadi umbali mkubwa kwa kutumia mabomba yaliyounganishwa. Kuna pia njia za bomba zinazosafirisha madini au makaa yaliyochanganywa na maji kwa kusudi hili. Matumizi mengine ni kwa ajili ya maji safi, maji taka, maziwa au bia. Njia hizo hutumia mabomba ya metali au ya plastiki. Mabomba hayo mara nyingi huwekwa katika mifereji na kufunikwa udongo. Kama ardhi ni ngumu au laini mno mabomba huwekwa juu ya ardhi. Kuna pia njia za bomba baharini. Vimiminika husafirishwa kwa kutumia pampu; njia ndefu huwa na vituo vya pampu kila baada ya kilomita 100 hivi; umbali hutegemea kama njia ya bomba inapanda milima, inashuka chini au kuendelea tambarare. Gesi hazihitaji pampu bali husukumwa kwa shinikizo. Mabomba ni ya feleji yaliyotengenezwa kwa umakini mkubwa ili kuepukana kabia mapengo yoyote. Njia ya bomba kwa gesi asilia huhitaji vituo vya kurudisha shinikizo kwenye njia yake. Njia za bomba ni ghali, hata hivyo ni nafuu kusafirisha mafuta au gesi kwa njia hiyo ikiliganishwa na usafiri kwa barabara au reli.


Kikanisa cha Sisto IV (kwa Kiitalia Cappella Sistina) ni kikanisa kikubwa nchini Vatikani, ambayo ndiko anakoishi Papa wa Kanisa Katoliki lote duniani. Kikanisa hicho kilijengwa miaka 1473-1481 na Giovanni dei Dolci kwa ajili ya Papa Sisto IV. Kikanisa hicho kinatumika mara chache kwa ibada muhimu sana, na hasa kwa uchaguzi wa Papa mpya unaofanywa na makardinali wote wasiozidi umri wa miaka 80. Kwa kawaida zaidi ni mahali pa utalii kutokana na sanaa zilizochorwa kutani na darini hasa na Michelangelo, mchoraji wa Renaissance miaka 1505-1541. Basilika la Mt. Petro Michelangelo Kanisa Katoliki Vatikani Fresco Sanaa ya Italia Gabriel Bartz and Eberhard Konig, Michelangelo, Konemann, ISBN 3-8290-0253-X Massimo Giacometti, editor, The Sistine Chapel, Harmony Books, ISBN 0-517-56274-X Wikimedia Commons ina media kuhusu: Sistine Chapel


Daniel Schmidt (シュミット・ダニエル; alizaliwa 3 Februari 1992) ni mchezaji wa mpira wa miguu wa Japani. Anachezea timu ya taifa ya Japani. Schmidt alicheza kwa mara ya kwanza katika timu ya taifa ya Japani tarehe 16 Novemba 2018 dhidi ya Venezuela. Schmidt alicheza Japani katika mechi 5. Daniel Schmidt at National-Football-Teams.com


Cahors ni mji wa Ufaransa. Orodha ya miji ya Ufaransa Wikimedia Commons ina media kuhusu: Cahors


Jamhuri ya Watu wa Zanzibar ni sehemu ya Jamhuri ya Muungano wa Tanzania ingawa inajitawala katika mambo ya ndani. Hadi mapinduzi ya Zanzibar ya mwaka 1964 nchi hiyo ilijulikana kama Usultani wa Zanzibar. Etimolojia ya Neno Zanzibar Eneo lake ni sawa na funguvisiwa la Zanzibar lililopo mbele ya mwambao wa Afrika ya Mashariki karibu na Tanganyika (Tanzania bara). Linajumuisha visiwa vikubwa vya Unguja na Pemba pamoja na visiwa vidogo vidogo, lakini si kile cha Mafia kilichopo kusini zaidi. Kiutawala Zanzibar imegawanyika katika mikoa mitano, 3 kisiwani Unguja na 2 kisiwani Pemba. Pemba Pemba Kaskazini Pemba Kusini Unguja Unguja Mjini Magharibi Unguja Kaskazini Unguja Kusini Makala kuu: Historia ya Zanzibar Historia inaonyesha kwamba kwa kiasi cha miaka 20,000 kumekuwepo makazi ya binadamu katika visiwa vya Zanzibar. Visiwa hivyo ni sehemu ya kumbukumbu ya kihistoria ya ulimwengu wakati Waajemi wafanyabiashara walivigundua na kuvifanya makao makuu kwa safari kati ya Mashariki ya Kati, India na Afrika. Katika kipindi cha karne ya 3 na ya 4, Wabantu walianza biashara na Waarabu waliofika Afrika ya Mashariki. Katika karne ya 7, Waarabu walifika Zanzibar kibiashara pamoja na kusambaza dini ya Uislamu;


Chuo Kikuu cha Al-Azhar (kwa Kiarabu: جامعة الأزهر, jamiʿat al-azhar kwa heshima ya Fatima Zahra, binti wa Mtume Muhammad) katika Kairo (Misri) ni chuo kinachoheshimiwa kati ya Waislamu wa madhehebu ya Sunni kama kitovu cha elimu ya dini yao. Baada ya chuo cha Al-Qairawin mjini Fez (Moroko) ni chuo kikuu cha kale kuliko vyote duniani kinachoendelea hadi leo hii. Al-Azhar imejulikana hasa kama chuo cha Kiislamu, lakini leo hii kuna idara nyingi kama vile madhab (Sheria ya Kiislamu), lugha ya Kiarabu, tiba, ualimu, uhandisi na fani nyingine. Al-Azhar kilianzishwa wakati wa makhalifa Wafatima (wa Shia) kama chuo cha sharia kando ya msikiti wa Al-Azhar iliyojengwa mwaka 969 BK. Mwaka 975 mafundisho ya sheria ya Kiislamu yalianzishwa. Madrasa ya kufundisha kalam (teolojia ya Kiislamu) ilianzishwa mwaka 988. Baada ya mwisho wa utawala wa Wafatima mwelekeo wa chuo ulikuwa wa Kisunni. Baada ya anguko la Waabbasi kutokana na Baghdad kutwaliwa na Wamongolia mwaka 1258, Al-Azhar ilikuwa kitovu cha elimu ya Kisunni katika dunia ya Kiislamu ikabaki hivyo hadi leo.


York ni mji wa Ufalme wa Maungano ulioko kaskazini mwa Uingereza, kando ya mto Ouse (Yorkshire). Hutazamwa kama makao makuu ya Yorkshire ingawa kiutawala si sehemu ya Yorkshire tena, bali eneo la pekee. Kuna wakazi wapatao 130,000. Ni mji wa kale sana: ulikuwepo tayari zamani za utawala wa Dola la Roma katika Uingereza ukaitwa Eboracum. Waviking waliovamia sehemu hii ya Uingereza katika karne ya 9 wakaita mahali "Jorvik" iliyomaanisha "bandari ya chifu" katika lugha yao. Baada ya uvamizi wa Wanormani katika karne ya 11 polepole matamshi ya jina la Kinormani yakawa "York". Hadi leo mji una nyumba nyingi za kihistoria. Jengo kuu ni kanisa kuu maarufu la Anglikana lililokamilishwa mwaka 1472. Askofu Mkuu wa York ana nafasi ya pili ya kiheshima ndani ya Kanisa Anglikana la Uingereza. Tangu mwaka 2005 John Sentamu mwenyeji wa Uganda amekuwa askofu mkuu. Kando ya mji wa kihistoria kuna maeneo ya Chuo Kikuu cha York kilichoanzishwa mwaka 1963. York katika nchi ya Uingereza ni mji wa kupendeza sana kutokana na vivutio vilivyoko. Unapotembea mjini York, utafurahishwa na mahali kama: The Shambles ni vijia vidogo vidogo vilivyoko mkabala na manyumba mengi.


Michael Benjamin Bay (amezaliwa tar. 17 Februari 1965) ni mwongozaji na mtayarishaji filamu wa Kimarekani. Bay amejibebea heshima-sifa na mafanikio makubwa baada ya kuongoza filamu kama vile Transformers, Armageddon, The Rock, Pearl Harbor, Bad Boys, na Bad Boys II. Bay pia ni mmoja wa wanachama wa kampuni ya utayarishaji na upigaji video za muziki ijulikanyo kwa jina la Propaganda Films.


Binamu ni ndugu wa ukoo tofauti, kwa sababu ni mtoto wa mjomba au wa shangazi, si mtoto wa baba mkubwa, baba mdogo, mama mkubwa wala mama mdogo (ingawa kwa Kiingereza hao wote wanaitwa "cousins"). Kuhusu mahusiano na uwezekano wa kuoana kuna desturi na sheria tofauti duniani. European kinship system Genealogy.com definition of various cousins Genealogy.com: What makes a cousin? Genetic Genealogy Family Relationship Chart


Tarehe 16 Agosti ni siku ya 228 ya mwaka (ya 229 katika miaka mirefu). Mpaka uishe zinabaki siku 137. 1960 - Kisiwa cha Kupro kinapata uhuru kutoka Uingereza 1815 - Mtakatifu John Bosco, padre na mlezi kutoka Italia 1845 - Gabriel Lippmann, mshindi wa Tuzo ya Nobel ya Fizikia mwaka wa 1908 1904 - Wendell Stanley, mshindi wa Tuzo ya Nobel ya Kemia mwaka wa 1946 1951 - Umaru Yar'Adua, Rais wa Nigeria (2007-2010) 1958 - Angela Bassett, mwigizaji wa filamu kutoka Marekani 1961 - Elpidia Carrillo, mwigizaji filamu kutoka Mexiko 1968 - James Patrick Stuart, mwigizaji wa filamu kutoka Marekani 1990 - Deo Munishi, mcheza mpira wa Tanzania 1949 - Margaret Mitchell, mwandishi kutoka Marekani 1954 - Charles Warren, mwanahistoria kutoka Marekani 1973 - Selman Waksman, mshindi wa Tuzo ya Nobel ya Tiba mwaka wa 1952 1977 - Elvis Presley, mwimbaji kutoka Marekani 2003 - Idi Amin Dada, rais dikteta wa Uganda (1971-1979) 2005 - Frere Roger (Roger Schutz), mmonaki wa Taize aliuawa kanisani na mwanamke aliyeharibika kiakili 2007 - Max Roach, mwanamuziki kutoka Marekani Wakristo wengi, wakifuata mapokeo ya Roma, huadhimisha kumbukumbu za watakatifu Stefano wa Hungaria, Arsasi wa Nikodemia, Theodori wa Sion, Roko wa Montpellier, Roza Fan Hui n.k. Wikimedia Commons ina media kuhusu: Agosti 16 BBC: On This Day On This Day in Canada Archived 2012-12-09 at Archive.today


Tarehe 8 Agosti ni siku ya 220 ya mwaka (ya 221 katika miaka mirefu). Mpaka uishe zinabaki siku 145. 1079 - Horikawa, mfalme mkuu wa Japani (1087-1107) 1884 - Sara Teasdale, mshairi kutoka Marekani 1896 - Marjorie Kinnan Rawlings, mwandishi wa kike kutoka Marekani 1901 - Ernest Orlando Lawrence, mshindi wa Tuzo ya Nobel ya Fizikia mwaka wa 1939 1902 - Paul Dirac, mshindi wa Tuzo ya Nobel ya Fizikia mwaka wa 1933 1937 - Dustin Hoffman, mwigizaji wa filamu kutoka Marekani 1945 - Bruno Pius Ngonyani, askofu Mkatoliki nchini Tanzania 1952 - Jostein Gaarder, mwandishi Mnorwei 1964 - Klaus Ebner, mwandishi wa Kijerumani kutoka Austria 1969 - Masta Killa, mwanamuziki kutoka Marekani 1981 - Roger Federer, mchezaji tenisi kutoka Uswisi 1973 - Vilhelm Moberg, mwandishi kutoka Uswidi 1979 - Feodor Lynen, mshindi wa Tuzo ya Nobel ya Tiba mwaka wa 1964 1996 - Nevill Mott, mshindi wa Tuzo ya Nobel ya Fizikia mwaka wa 1977 Wakristo wengi, wakifuata mapokeo ya Roma, huadhimisha kumbukumbu za watakatifu Dominiko Guzman, Sekundi, Karpofori na wenzao, Siriaki, Largi na wenzao, Marino wa Tarso, Eusebi wa Milano, Severo wa Vienne, Emiliani wa Kuziko, Paulo Ke Tingzhou, Bonifasia Rodriguez, Maria wa Msalaba MacKillop n.k. Wikimedia Commons ina media kuhusu: Agosti 8 BBC: On This Day On This Day in Canada Archived 2012-12-09 at Archive.today


Finuala Dowling alizaliwa Afrika Kusini, Mnamo mwezi Juni mwaka 1962 ni mshairi na mwandishi. Ni mtoto wa saba kati ya watoto nane waliozaliwa na watangazaji wa redio Eve van der Byl na Paddy Dowling,Finuala Dowling alipata Shahada ya pili ya Kiingereza kutoka chuo cha Cape Town (UCT) na D.Litt. kutoka Chuo Kikuu cha Afrika Kusini (UNISA), Ambapo alifundisha kingereza kwa miaka nane. Antholojia yake ya kwanza ya shairi I Flying, ilichapishwa mnamo mwaka 2002 na kushinda tuzo ya Ingrid Jonker.Ameshinda pia Tuzo ya Sanlam ya Ushairi na Tuzo ya Olive Schreiner.Mwaka 2012 Alishinda tuzo ya Fasihi ya M-Net katika kategoria ya Kiingereza ya Utengenezaji wa Nyumba kwa Wanyonge wa Moyo. Yeye pamoja na Tessa na Cara Dowling wameanzisha kampuni ya burudani inayojulika kwa jina la Dowling Sisters Productions. Dowling anaishi Muizenberg, Cape Town na binti yake. I Flying, Carapace (2002) Doo-Wop Girls of the Universe, Penguin (2006) Notes from the Dementia Ward, Kwela Books/Snailpress (2008) Pretend You Donot Know Me: New and Selected Poems, Bloodaxe Books (2018) What Poets Need, Penguin (2005) Flyleaf, Penguin (2007) Homemaking for the Down-at-Heart, Kwela Books (2011) The Fetch, Kwela Books (2015) Okay, Okay, Okay, Kwela Books (2019) Portraits of African Writers, ed.


Muhammad ibn Musa al-Khwarizmi (Kiarabu: محمد بن موسى الخوارزمي) alikuwa mtaalamu wa hisabati, jiografia na falaki katika dola la Waabasiya aliyeishi muda mrefu mjini Baghdad. Alizaliwa katika familia ya Kiajemi yenye asili katika kwenye milki ya Khwarezm. Haijulikana kama yeye mwenyewe alizaliwa huko. Hakuna habari alisoma wapi. Khwarezmi alifanya kazi kwa muda mrefu katika Dar-al-Hikma (nyumba ya hekima) iliyokuwa kama chuo kikuu kilichoundwa na khalifa Harun ar-Rashid. Katika kitabu chake juu ya "Mahesabu kwa kutumia namba za Kihindi" alionyesha faida ya hisabati ya Kihindi akaeleza namba sifuri. Hivyo aliweka msingi wa hisabati ya kisasa. Vitabu vyake vilitafsiriwa katika lugha mbalimbali vikasambazwa kwa Kilatini pia katika Ulaya. Aliandika pia juu ya jiografia ya Ptolemayo akashiriki katika uchoraji wa ramani ya dunia kwa matumizi ya khalifa. Utaalamu wake kuhusu falaki alitumia kwa vitabu vyake juu ya kalenda. Wikimedia Commons ina media kuhusu: Khwarizmi


Tarehe 5 Mei ni siku ya 125 ya mwaka (ya 126 katika miaka mirefu). Mpaka uishe zinabaki siku 240. 1747 - Kaisari Leopold II wa Ujerumani 1846 - Henryk Sienkiewicz, mshindi wa Tuzo ya Nobel ya Fasihi mwaka wa 1905 1921 - Arthur Schawlow, mshindi wa Tuzo ya Nobel ya Fizikia mwaka wa 1981 1956 - Jay Rosen, mwandishi Mmarekani 1982 - Petr Čech, mchezaji wa mpira kutoka Ucheki 1705 - Kaisari Leopold I wa Ujerumani 1821 - Napoleon Bonaparte, Kaisari wa Ufaransa 1921 - Alfred Fried, mshindi wa Tuzo ya Nobel ya Amani mwaka wa 1911 1949 - Maurice Maeterlinck, mshindi wa Tuzo ya Nobel ya Fasihi mwaka wa 1911 1959 - Carlos Saavedra Lamas, mwanasiasa wa Argentina na mshindi wa Tuzo ya Nobel ya Amani mwaka wa 1936 1977 - Ludwig Erhard, Chansela wa Ujerumani (1963-1966) 1988 - Michael Shaara, mwandishi kutoka Marekani 2010 - Umaru Yar'Adua, Rais wa Nigeria (2007-2010) 2014 - Hassan Ilunga, Sheikh na mwanaharakati wa Kiislamu kutoka nchini Tanzania Wakristo wengi, wakifuata mapokeo ya Roma, huadhimisha kumbukumbu za watakatifu Joviniani wa Auxerre, Eutimio wa Aleksandria, Masimo wa Yerusalemu, Hilari wa Arles, Niseti wa Vienne, Geronsi wa Milano, Saserdosi wa Limoges, Gotardo wa Hildesheim, Anjelo wa Yerusalemu, Nunzio Sulprizio n.k. Wikimedia Commons ina media kuhusu: 5 Mei BBC: On This Day


Hilda wa Whitby (614 hivi – 17 Novemba 680) alikuwa abesi mwanzilishi wa monasteri ya Whitby, iliyofuata desturi za Ukristo wa Kiselti. Ndipo palipofanyika Sinodi ya Whitbyiliyokubali kufuata desturi za Kanisa la Roma. Muhimu katika kuvuta Waangli na Wasaksoni katika Ukristo, alisimamia pia monasteri nyingine kwa hekima yake maarufu. Habari za Hilda zinategemea hasa kitabu cha historia ya Kanisa kilichoandikwa na Beda Mheshimiwa mwaka 731. Tangu kale anaheshimiwa na Wakatoliki, Waorthodoksi na Waanglikana kama mtakatifu. Sikukuu yake huadhimishwa tarehe ya kifo chake au siku nyingine. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Hilda of Whitby / Hild of Streonshalh 614-680 Educator of Women. Iliwekwa mnamo 21 March 2016. Thurston, Herbert. "St. Hilda." The Catholic Encyclopedia. Vol. 7. New York: Robert Appleton Company, 1910. 7 May 2013 "St. Hilda", Parish Church of St. Wilfrid, Bognor Sister Hilary OHP; (2003). St. Hilda of Whitby, Order of the Holy Paraclete, St. Hilda's Priory, Sneaton Castle, Whitby YO21 3QN. Bede (1996)


Schiphol ni kiwanja cha ndege cha kimataifa cha Amsterdam nchini Uholanzi. Ni kati ya viwanja vya ndege vikubwa ikiwa abiria zaidi ya milioni 46 wanaopita humo na hii ni nafasi ya nne Ulaya na nafasi ya 12 duniani. Jina kamili kwa Kiholanzi ni Luchthaven Schiphol au kwa Kiingereza Amsterdam Airport Schiphol. Kifupi chake ni AMS. Ni kituo kikuu cha KLM (Royal Dutch Airlines). Kiwanja cha ndege kipo kilomita 17,5 kusini ya Amsterdam na safari kwa treni kutoka mjini ni dakika 20.


John Joseph Travolta (amezaliwa tar. 18 Februari 1954) ni mwigizaji, dansa na mwimbaji kutoka nchini Marekani. Ameanza kujulikana kwa mara yake ya kwanza kunako miaka ya 1970, baada ya kuonekana katika mfululizo wa televisheni. Mfululizo huo ni Welcome Back, Kotter na nyota katika filamu zenye mafanikio makubwa kabisa ya Saturday Night Fever na Grease. Kazi za Travolta zilianza kuvuma tena kwenye miaka ya 1990, kupata kucheza katika filamu ya Pulp Fiction, na tangu hapo akawa anaendelea kuwa nyota wa filamu za Hollywood films, katika Face/Off, Ladder 49 na Wild Hogs. Tast, Brigitte (ed.) John Travolta. (Hildesheim/Germany 1978) ISBN 3-88842-103-9. John Travolta Archived 23 Aprili 2011 at the Wayback Machine. official site Kigezo:IMDb John Travolta katika Internet Broadway Database John Travolta katika Open Directory Project John Travolta katika Rotten Tomatoes John Travolta: A Passionate Ambassador of Aviation Archived 7 Julai 2011 at the Wayback Machine. Wikimedia Commons ina media kuhusu: John Travolta


Jenny Darren ni mwimbaji wa muziki wa rock wa Uingereza. Alipata umaarufu kwa kuandika nyimbo zilizopendwa na wasikilizaji wengi. Nyimbo hizo ni pamoja na "Pat Benatar", "Heartbreaker". Anajulikana kwa sauti yake ya uimbaji wa muziki wa rock, kwenye nyimbo kama vile "Ladykiller", na "Slay Me Like a Lady". Darren ametoa albamu kumi na moja hadi sasa, na ameonekana kwenye albamu nyingine mbalimbali alizoshirikishwa na wasanii wengine. Mtindo wake wa uimbaji ni wa kipekee, akiwa mmoja wa waimbaji wachache wa kike wa muziki wa rock. Heartbreaker (Jenny Darren)｜Jenny Darren をカバーした人は? (ja). Cover versions of Heartbreaker by Jenny Darren | SecondHandSongs. Jenny Darren - Slay Me Like A Lady (en). Official website www.legacyproject.co.uk www.robingeorge.co.uk


Kisiwa cha Maziwi ni kisiwa kimojawapo cha mkoa wa Tanga, nchini Tanzania, ambacho kinapatikana katika Bahari ya Hindi. Orodha ya visiwa vya Tanzania Geonames.org


Cameron Michelle Diaz (amezaliwa tar. 30 Agosti 1972) ni mwigizaji filamu wa Kimarekani. Mnamo mwezi Agosti, 2008, Gazeti la Forbes limemworodhesha Diaz kuwa kama mwigizaji wa kike anayelipwa pesa nyingi katika Hollywood. Ameripotiwa kupokea kiasi cha dola za Kimarekani zipatazo milioni 50 katika kipindi cha mwishoni mwa mwezi Juni 2008, kwa kucheza katika filamu ya What Happens in Vegas na katika mfululizo wa tatu wa filamu ya Shrek. Diaz alizaliwa San Diego, California, binti wa Billie, Wakala wa kuuza na kununua kutoka nchi za nje na Emilio Diaz (1949 - 2008) ambaye alifanya kazi kampuni ya mafuta UNOCAL kwa miaka ishirini na zaidi mpaka alipostaafu mwaka 1998. Baba yake alikuwa Coban American. Babu na Bibi yake waliishi Tampa's Ybor City. Mama yake anajua kuongea Kiingereza na KIjerumani. Diaz ana dada yake mkubwa aitwaye Chimene Diaz ambaye alizaliwa 5 Juni 1970, San Diego. Rose, Lacy (7 Aug 2008). Hollywood's Top-Earning Actresses. Forbes Magazine. Iliwekwa mnamo 2 Nov 2008. Hollyscoop.com Top 5 list of Hollywood's highest paid actresses 2008. Jalada kutoka ya awali juu ya 2010-01-10. Iliwekwa mnamo 2008-12-24. Latina.com Diaz-hollywoods-top-earning-actress.


Kuki ni tafsiri ya muda ya neno la Kiingereza cookie, ambalo maana yake asili ni biskuti au keki ndogo, lakini katika utarakilishi linatumika ili kompyuta yenye kurasa za tovuti iweze kuwasaliana na watazamaji. Programu za tovuti hizi zinahifadhi habari kadhaa za mtazamaji au mtumiaji (k.m. jina la mtumiaji, neno la siri, ruhusa, mapendekezo) kwenye kompyuta ya mtazamaji mwenyewe. Hivi mtazamaji anatambuliwa kila wakati anaingia kwenye tovuti hii. Pendekezo la "kuki" limepelekwa mbele na Mradi wa Kilinux (Linux na Open Office kwa Kiswahili) wa Chuo Kikuu cha Dar es Salaam. Mradi wa kampuni ya Microsoft ya kuswahilisha programu ya "Windows" umependekeza kutumia neno "kidakuzi" pamoja na "kuki". What are computer cookies?. Tovuti ya us.norton.com, iliangaliwa Desemba 2021 Orodha ya maneno ya tarakishi ya mradi wa Kilinux kwenye Chuo Kikuu cha Dar es Salaam Archived 15 Machi 2007 at the Wayback Machine.


La Liga ndiyo ligi kuu ya soka ya kulipwa nchini Hispania. La Liga ilianzishwa mwaka 1929 na kwa sasa inashirikiwa na timu 20. Jumla ya timu 62 zimefanikiwa kushiriki katika La Liga tangu kuanzishwa kwake. Kati yake, tisa zilipata ubingwa, na Real Madrid kushinda mara 33 na Barcelona F.C. mara 25. Baada ya Athletic Bilbao kutawala katika miaka ya kwanza ya ligi, Real Madrid iliongoza mashindano kutoka miaka ya 1950 hadi miaka ya 1980, wakati Athletic na majirani Real Sociedad walishinda kombe mara mbili kila moja. Kuanzia miaka ya 1990, Barcelona (mara 14) na Real Madrid (mara 9) yamekuwa maarufu, ingawa La Liga pia aliona mabingwa mengine, ikiwa ni pamoja na Atlético Madrid, Valencia, na Deportivo de La Coruña. Katika miaka ya 2010, Atletico Madrid ilizidi kuwa imara, na kuunda ushindani na Real Madrid na Barcelona.


Pandemia (kutoka Kigiriki παν pan -ote + δήμος demos watu) inamaanisha uenezi wa ugonjwa wa kuambukiza katika eneo kubwa, kwa mfano bara au hata duniani kote. Kwa kawaida uenezi wa ugonjwa huitwa "epidemia": neno hili lamaanisha kuongezeka kwa wagonjwa kwenye eneo au kikundi, tena katika kipindi fulani. Kama epidemia inapanuka kimataifa inafikia ngazi ya "pandemia". Historia imehifadhi habari za pandemia mbalimbali. Kwa habari za kale sana si rahisi kuwa na uhakika ulikuwa ugonjwa gani uliosababisha vifo vilivyotajwa. Lakini tangu zama za kati kuna habari za pandemia za tauni zilizoua milioni kadhaa za watu. Hasa pandemia ya tauni ya karne ya 14 inajulikana iliua watu milioni 25 yaani theluthi moja ya wakazi wa Ulaya wa siku zile. Katika karne ya 20 ilikuwa hasa pandemia ya homa ya mafua iliyoitwa "influenza ya Kihispania" ambayo iliambukiza watu milioni 500 na kuua milioni 20-25 kote duniani kati ya miaka 1918 na 1920. Inakadiriwa ya kwamba kati yao laki kadhaa walikufa Afrika ya Mashariki. Tangu mwaka 1980 pandemia ya UKIMWI imeendelea kuenea kote duniani na kuua takriban watu milioni 37 hadi sasa.


Mzinga ni silaha ya moto kubwa au aina ya bunduki kubwa. Kutokana na uzito wake hauwezi kubebwa hivyo inapatikana ikifungwa juu ya magurudumu au magari kama kifaru au pia kwenye manowari. Mzinga hufanywa sawa na bunduki kwa kasiba na chemba cha ramia. Baruti ya ramia inalipushwa na kuchoma ikitoa gesi moto. Gesi hii inasukuma risasi kwa kufuata mifuo ndani ya kasiba. Risasi inatoka kwa mbio mkubwa mdomomi mwa kasiba na kuelekea lengo lake. Mizinga ya kwanza zilifanana na gobori; baruti na risasi ziliingizwa mdomoni na baruti kuwashwa kwa kuingiza moto kwa njia ya shimo dogo kwenye tako la kasiba. Siki hizi chemba cha ramia huwa na msumali inayorushwa mbele kwa nguvu na kusababisha mlipuko ikipiga upande wa ramia unaojaa baruti. Mizinga hutofautishwa kutokana na unene wa kasiba inayotawala ukubwa wa risasi na nguvu yake. Kiasi cha baruti kinatawala umbali unaoweza kufikiwa na risasi zake. Mizinga mikubwa zaidi yenye kipenyo cha kasiba cha 150 mm inafikia lengo lenye umbali hadi kilomita 30.


Lango la Historia | Lango la Biografia | Karibuni | Orodha ya Miaka ◄ | Karne ya 20 | Karne ya 21     ◄ | Miaka ya 1990 | Miaka ya 2000 | Miaka ya 2010 | Miaka ya 2020         ◄◄ | ◄ | 2017 | 2018 | 2019 | 2020 | 2021 | 2022 | 2023 | 2024 | 2025 | ► | ►► Jan. | Feb. | Mac. | Apr. | Mei | Jun. | Jul. | Ago. | Sep. | Okt. | Nov. | Des. Makala hii inahusu mwaka 2021 BK (Baada ya Kristo). Wikimedia Commons ina media kuhusu: 2021


Hali ya maada katika fizikia ni muundo jinsi maada hutokea katika hali mbalimbali, ama kama elementi (dutu tupu) au kama kampaundi (dutu za mchanganyiko). Hali nne za maada ambazo huonekana katika maisha yetu ya kila siku ni mango, kiowevu, plasma na gesi. Duniani kwa kawaida kuna hali tatu za maada: mango (imara) kiowevu (majimaji) gesi (kama hewa) Hali ya nne ni utegili (plasma) ila duniani inatokea tu katika maabara penye joto, baridi au shindikizo kubwa sana. Lakini katika ulimwengu kwa jumla maada nyingi iko katika hali ya utegili kwa sababu atomu za jua na maada ya nyota ziko katika hali ya utegili kutokana na joto kali na shindikizo kubwa. Hali za maada hutofautiana jinsi vipande vidogo ndani ya dutu yaani atomu au molekuli zake zahusiana. Katika hali mango zinakaa pamoja kila atomu mahali pake. Tunasema: Dutu ni imara. Dutu katika hali hii ina umbo, mjao na uzani maalumu. Yaani maada katika hali ya mango huchukua ujazo na umbo lisilobadilika, pamoja na chembe zake ambazo ni atomu, molekuli na ioni zikiwa zimeshikamana kwa pamoja katika eneo moja.


Kobe Bean Bryant (23 Agosti 1978 - 26 Januari 2020) alikuwa mchezaji wa mpira wa kikapu wa nchini Marekani. Aliichezea timu ya Los Angeles Lakers kwa miaka 20 chini ya Chama cha Taifa cha Mpira wa Kikapu (NBA) nchini Marekani Aliingia NBA moja kwa moja kutoka shule ya sekondari na alishinda michuano mitano ya NBA. Aliongoza NBA katika bao wakati wa misimu miwili na safu ya tatu kwenye bao la mara kwa mara safu ya msimu wa kawaida na kwa orodha ya mabao wakati wote. Anashikilia rekodi ya NBA kwa misimu mingi na kuishindia mabao timu yake ya Los Angeles Lakers.Pia alikikuwa na urafiki Mkubwa na kijana wa Zanzibar Muhidini Zubeir Kipaji chake cha uchezaji wa mpira wa kikapu kilianza kung'ara wakati akiwa mwanafunzi katika sekondari ya Lower Merion High School iliyopo katika jimbo la Pennsylvania. Ikiwa saa 03:06 asubuhi Wakati wa Kiwango cha Pacific mnamo Januari 26, 2020, helikopta aina ya Sikorsky S-76 iliondoka kutoka Uwanja wa Ndege wa John Wayne katika Jimbo la Orange, California, na watu tisa ndani: Bryant, binti wake wa miaka 13 Gianna, marafiki sita wa familia na rubani.


Kamati (kutoka neno la Kiingereza "committee") ni kundi la watu walioteuliwa au kuchaguliwa kwa ajili ya kazi maalum. Mara nyingi huteuliwa miongoni mwa wajumbe wa kikundi au kundi kubwa na wakati mwingine hutarajiwa pia kufanya utafiti wa kina kuhusu jambo maalum kwa muda fulani na hatimaye kutoa mapendekezo kulingana na matokeo ya utafiti wao. Kwa mfano nchini Tanzania Kamati ya Haki, Maadili na Madaraka ya Bunge imeundwa chini ya Kanuni ya 118 (1) & (2) ikisomwa pamoja na fasili ya 1(c) ya Nyongeza ya Nane ya Kanuni za Kudumu za Bunge, Toleo la Januari 2016. Kwa mujibu wa fasili ya 4 (1) ya Nyongeza ya Nane, Kamati ya Haki, Maadili na Madaraka ya Bunge imepewa majukumu yafuatayo: (a) Kuchunguza na kutoa mapendekezo kuhusu masuala yote ya haki, kinga na madaraka ya Bunge yatakayopelekwa na Spika; (b) Kushughulikia mambo yanayohusu maadili ya Wabunge yatakayopelekwa na Spika. https://en.wikipedia.org/wiki/Committee http://www.parliament.go.tz/polis/uploads/committee_reports/1518176195-Taarifa%20ya%20Kamati-Maadili.pdf


Historia ya Bangladesh inahusu eneo ambalo leo linaunda Jamhuri ya Bangladesh. Bangladesh ni sehemu ya mashariki ya Bengali ya kihistoria ambayo ilikuwa ndani ya Uhindi wa Kiingereza hadi 1947. Mwaka 1857 Wahindi walipinga utawala wa Kampuni ya Kiingereza kwa Uhindi wa Mashariki. Matokeo yake utawala ulishikwa na serikali yenyewe ya Uingereza kama koloni (1858). Mwisho wa karne ya 19 harakati za Wahindi kutafuta uhuru zilianza upya. Mwaka 1885 chama cha INC (Indian National Congress) kiliundwa na Wahindu na Waislamu pamoja waliodai uhuru. Mwaka 1906 viongozi Waislamu walitoka katika INC na kuunda "Shirikisho la Waislamu". Mwaka 1917 Uingereza ulitamka ya kwamba ulitaka kuelekea polepole hali ya kujitawala kwa Wahindi. Viongozi wa wenyeji hawakuridhika na mkasi wa mabadiliko. Chini ya uongozi wa Mahatma Ghandi mwendo wa kupigania uhuru bila mabavu ulipata nguvu. Ghandi alipigania hasa umoja wa Wahindu na Waislamu lakini alipingwa na viongozi wenye itikadi kali wa pande zote mbili. Baada ya Vita Kuu ya Pili ya Dunia Waingereza walikubali kujiondoa katika Uhindi. Swali kubwa lilikuwa kama nchi itabaki kama nchi moja au kama maeneo ya Waislamu yatajitenga. Tarehe 14/15 Agosti 1947 utawala wa Uingereza ulikwisha. Bara Hindi iligawanywa katika nchi mbili za Uhindi na Pakistan.


St John's ni mji mkuu wa Antigua na Barbuda katika Antili Ndogo za Bahari ya Karibi (Amerika ya Kati). Mji uko kwenye kisiwa cha Antigua. Kuna wakazi 24,226 (mwaka 2000) hivyo ni pia mji mkubwa kabisa wa nchi ndogo. Ramani ya St. John's kwa Caribbean-On-Line.com


Chang Myon (Kikorea: 장면 張勉) (28 Agosti 1899 - 4 Juni 1966) alikuwa zamani mwanadiplomasia, Waziri mkuu, Makamu wa rais wa nchi ya Korea Kusini. Chang Myon alikuwa Waziri mkuu 1950 hadi 1952, 1960 hadi 1961 na Makamu wa rais na aliyekuja kupokelewa na Ham Tae-young kuanzia mwaka wa 1956 hadi 1960. Alizaliwa mjini Jongro, Mkoani Seoul. Chang Myon Archived 2013-01-11 at Archive.today (Kikorea) Chang Myon Archived 2012-12-16 at Archive.today (Kikorea) Chang Myon Archived 2012-12-16 at Archive.today (Kikorea) Unsuk Chang Myon Memorial Museum Archived 22 Julai 2011 at the Wayback Machine. (Kikorea) Chang Myon Archived 2012-12-05 at Archive.today (Kikorea) Chang Myon Archived 2013-01-11 at Archive.today (Kikorea)


Apartheid ni neno la Kiafrikaans linalomaanisha "kuwa pekee" au "utengano". Kwa kawaida hutaja siasa ya ubaguzi wa rangi wa kisheria nchini Afrika Kusini kati ya mwaka 1948 na 1994. Siasa hiyo ilikuwa na utaratibu wa sheria nyingi zilizolenga kutenganisha watu wa rangi au mbari mbalimbali. Kusudi lake lilikuwa kimsingi kutunza kipaumbele cha makaburu na kuhakikisha Waafrika Weusi wasianze kushindana nao kwenye soko la kazi na nafasi za kijamii. Sheria za Apartheid ziligawa wakazi wa Afrika Kusini katika vikundi vifuatavyo: Watu weupe Watu weusi Machotara (wa asili ya mchanganyiko) Baadaye kundi la nne lilitengwa ni Waasia. Kila mtu alitakiwa kujiandikisha. Katika ngazi za kwanza watu wa rangi mbalimbali walikataliwa kuoana au kuwa na uhusiano wa kimapenzi. Baadaye walitenganishwa kijiografia. Maeneo yalitengwa na kutangazwa kuwa eneo la watu weupe pekee au la wasio weupe. Waafrika waliruhusiwa kuingia au kukaa katika maeneo yaliyotengwa kwa ajili ya watu weupe kwa kibali maalum tu. Kwa mfano kama walikuwa na ajira sehemu hizo zilizotengwa kwa ajili ya weupe. Hatua ya ziada ilikuwa sheria juu ya utengano wa huduma (Separate Amenities Act of 1953) iliyoweka masharti kwa ajili ya viwanja vya michezo, mabasi, hospitali, shule, vyuo vikuu, nafasi za kupumzika na hata vyoo vya pekee kwa ajili ya watu weupe na wasio weupe.


Lango la Historia | Lango la Biografia | Karibuni | Orodha ya Miaka ◄ | Karne ya 18 | Karne ya 19 | Karne ya 20 | ► ◄ | Miaka ya 1790 | Miaka ya 1800 | Miaka ya 1810 | Miaka ya 1820 | Miaka ya 1830 | Miaka ya 1840 | Miaka ya 1850 | ► ◄◄ | ◄ | 1816 | 1817 | 1818 | 1819 | 1820 | 1821 | 1822 | 1823 | 1824 | ► | ►► Makala hii inahusu mwaka 1820 BK (Baada ya Kristo). 12 Mei - Florence Nightingale, muuguzi mashuhuri kutoka Uingereza Wikimedia Commons ina media kuhusu: 1820


Kura ya turufu (kimataifa mara nyingi Veto (kwa Kilatini "ninakataza") ni haki ya kukataza azimio lisipite wala kutekelezwa hata kama limekubaliwa na wengi. Katika nchi nyingi rais au kiongozi wa taifa kwa manufaa ya taifa ana haki ya kukataza maazimio au sheria zilizokubaliwa na bunge akiona kasoro au hasara ndani yake. Kwa mfano nchini Marekani rais ana haki ya kukataza kila sheria iliyokubaliwa na bunge katika kipindi cha siku 10 baada ya azimio la bunge. Akipiga veto sheria inarudi bungeni. Hapo bunge linaweza kufuta veto kwa theluthi mbili za kura zake au bunge linaweza kubadilisha sheria hadi kupatana na mapenzi ya rais. Mataifa matano yanaweza kutumia kura ya turufu (veto) katika Baraza la Usalama la UM: ni China, Marekani, Ufaransa, Uingereza na Urusi. Kila moja kati ya hayo linaweza kuzuia maazimio yoyote ya baraza la usalama. Asili ya neno "veto" iko katika lugha ya Kilatini. Katika Roma ya Kale kulikuwa na afisa mmoja mwenye kuwakilisha wananchi wa kawaida mbele ya senati ya Roma. Kama maseneta ambao wote walitoka katika familia za makabaila walitoa maamuzi ya kuathiri vibaya hali ya raia huyu mwakilishi alikuwa na haki ya kupiga veto, na hivyo kuzuia azimio.


Giannis Sina Ougko Antetokounmpo (alizaliwa 6 Disemba 1994) ni mchezaji wa mpira wa kikapu kutokea Marekani anayeichezea timu ya Milwaukee Bucks katika Chama cha taifa cha mpira wa kikapu (NBA). Alizaliwa Ugiriki na wazazi waliyotokea nchi ya Nigeria, alianza kucheza kikapu katika timu za vijana huko Filathlitikos, Athina. Mwaka 2011 alianza kucheza katika timu ya wakubwa. Mwaka 2013 alichaguliwa na timu ya Milwaukee Bucks


Katika mabara, lile lenye nchi nyingi zaidi ni Afrika likiwa na nchi au madola 54, likifuatiwa na bara la Ulaya likiwa na madola 48, kisha Asia likiwa na madola 44, halafu Amerika ya Kaskazini pamoja na Amerika ya Kati likiwa na madola 23, na baada yake ni Australia na Pasifiki (Oshania) likiwa na madola 14, na mwishowe ni Amerika ya Kusini likiwa na madola 12. Kwa hivyo, kwa ujumla, kuna madola 195 ulimwenguni. (AS)= Asia (AF)= Afrika (NA)= Amerika ya kaskazini (SA)= Amerika ya kusini (A)= Antaktika (EU)= Ulaya na (AU)= Australia na nchi za Pasifiki. Afghanistan (Kabul) (AS) Afrika Kusini (Pretoria, Cape Town, Bloemfontein) (AF) Albania (Tirana) (EU) Algeria (Algiers) (AF) Andorra (Andorra la Vella) (EU) Angola (Luanda) (AF) Antigua na Barbuda (St. John's) (NA) Argentina (Buenos Aires) (SA) Armenia (Yerevan) (EU) Australia (Canberra)


Kafeini (kutoka Kiingereza caffeine) ni dutu ya alkaloidi katika mimea mbalimbali hasa mbuni na mchai. Inaathiri neva za mwanadamu ikiondoa uchovu na kuamsha ubongo. Matumizi yake ni hasa katika vinywaji vya kahawa, chai na kinywaji cha mate ya Amerika Kusini, lakini pia katika madawa ya tiba na vinywaji nishati (energy drinks). Kafeini katika hali safi ni unga wa fuwele nyeupe wenye ladha chungu. Fomula yake ya kikemia ni C8H10N4O2. Inajengwa ndani ya mimea kama kinga dhidi ya wadudu maana kwao ni kama sumu. Wanadamu wanatumia sana kafeini kwa kusudi la kuondoa uchovu, lakini inaweza pia kusababisha matatizo ya afya. Inaongeza shinikizo la damu na kasi ya pigo la moyo. Huduma ya afya nchini Kanada inapendekeza matumizi yasizidi miligramu 2.5 kwa kila kilogramu ya uzito wa mwili. Watu waliozoea wanaweza kustahimili zaidi, lakini kiasi chote kisizidi miligramu 400. Taasisi ya afya ya Waverly nchini Marekani inaona vikombe vikubwa 3 vya robo lita kuwa matumizi ya wastani ya kahawa kwa mtu mzima kwa siku moja. Hii inalingana na miligramu 250 za kafeini. Kunywa vikombe 10 vya ukubwa huo kunatazamwa kuwa nyingi mno. Watu wanaoitumia mno wanaweza kupata uraibu yaani mwili uananza kutegemea kafeini na kukosa raha kama haupati dawa hii tena.


Uwanja wa Kimataifa wa michezo wa Tripoli(Kiarabu ملعب طرابلس) ni uwanja unaotumika katika michezo mbalimbali huko Tripoli nchini Libya. Unaweza kustahimili watazamaji 65,000. Ni uwanja mkuu unaotumiwa na Timu ya Soka ya Taifa ya Libya Katika mechi za Kombe la Dunia la FIFA na mechi za kufuzu Kombe la Mataifa pamoja na marafiki na michezo mingine ya kimataifa. Halmashauri hiyo ilihudhuria michezo mingi ya mwaka 1982 ya Kombe la Mataifa ya Afrika iliyofanyika Libya pamoja na uwanja wa 28 Machi huko Benghazi; Ulikuwa mahali pa mwisho kati ya Ghana na Libya. Ulihudhuria mwaka wa 2002 na Italia kati ya Juventus na Parma F.C. ambayo Juventus alishinda kwa 2-1. Jina lake la zamani (uwanja wa Juni 11) ni kumbukumbu ya tarehe ya uondoaji wa majeshi ya Marekani kutoka Libya, Juni 11, mwaka 1970.


Thousand Oaks ni mji wa Marekani katika jimbo la California. Kwa mujibu wa sensa iliyofanyika mnamo mwaka wa 2000, mji una wakazi wapatao 130,000 wanaoishi katika mji huu. Mji upo m 270 kutoka juu ya usawa wa bahari. Eneo lake ni 143 km². Wikimedia Commons ina media kuhusu: Thousand Oaks, California


Mýa Marie Harrison (amezaliwa tar. 10 Oktoba 1979) ni mwimbaji muziki wa R&B, mtunzi wa nyimbo, menguaji, mtayarishaji wa rekodi, na mwanamitindo kutoka nchini Marekani. Alizaliwa na kukulia mjini Washington, D.C., labamu yake ya kwanza iliitwa jina sawa na lake. Ilitolewa mnamo mwezi wa Aprili 1998 kupitia Interscope Records, na kuuza zaidi ya nakala milioni mbili nchini Marekani, na kupelekea kupata dhahabu kwa single ya "It's All About Me" akishirikiana na Sisqo. Albamu yake ya pili, yenye mauzo ya platinamu Fear of Flying, ilitolewa mnamo 2000 na kupata mafanikio kadha wa kadha nchini Marekani na pande zingine za dunia, kwa single ya "Case of the Ex" ikawa kibao kikali na kilichovuma zaidi cha Mýa, kwa kufikia nafasi ya kwanza kwenye Australian Singles Chart. Baada ya mwaka, Harrison amejishindia tuzo yake ya kwanza ya Grammy Award kwa kibao kikali cha "Lady Marmalade", toleo la marudio ambalo amefanya na Christina Aguilera, Lil' Kim, na Pink kwa ajili ya kibwagizo cha filamu ya Moulin Rouge! (2001).


Facebook ni shirika linalolenga faida lililopo Menlo Park, California, Marekani ambalo hutoa huduma za mitandao ya kijamii. Tovuti ya Facebook ilizinduliwa tarehe 4 Februari 2004 na Mark Zuckerberg pamoja na wenzake wa Chuo Kikuu cha Harvard Eduardo Saverin, Andrew McCollum, Dustin Moskovitz na Chris Hughes. Waanzilishi awali walikuwa wachache na kufanya uanachama wa tovuti kwa wanafunzi wa Harvard; hata hivyo baadaye walipanua orodha ya vyuo vikuu na katika mji wa Boston, shule za Ivy League na Chuo Kikuu cha Stanford. Facebook hatua kwa hatua iliongeza msaada kwa wanafunzi katika vyuo vikuu vingine mbalimbali na hatimaye kwa wanafunzi wa shule ya sekondari pia. Tangu mwaka 2006, mtu yeyote aliyefikisha miaka 13 aliruhusiwa kujisajili na kutumia Facebook, ingawa tofauti zilikuwepo katika mahitaji ya umri mdogo, kutegemea sheria za nchi husika. Jina la Facebook linatoka kwenye kitabu cha face book ambacho mara nyingi hutolewa kwa wanafunzi wa Chuo Kikuu cha Umoja wa Mataifa. Carlson, Nicholas (March 5, 2010). At Last -- The Full Story Of How Facebook Was Founded. Axel Springer SE. Iliwekwa mnamo March 23, 2017. Information For Parents and Educators. Facebook. Iliwekwa mnamo March 1, 2015.